GGF finansira dva velika vetroparka u Srbiji\nFond za zeleni razvoj (Green for Growth Fund – GGF), koga savetuje Finance in Motion, finansiraće sa sa ukupno 31,85 miliona evra vetroparkove Čibuk 1, snage 158 MW, i Alibunar, snage 42 MW, koji su u grupi prvih velikih vetroparkova u Srbiji.\nGGF je, kako se navodi u saopštenju, obezbedio 18,35 miliona evra za vetropark Čibuk 1, najveći projekat te vrste u Srbiji i na Zapadnom Balkanu. Fond je dao zajam Evropskoj banci za obnovu i razvoj (EBRD), koja je zajedno sa Međunarodnom finansijskom korporacijom (IFC), delom Svetske banke, vodila celu transakciju. EBRD i IFC će obezbediti finansijski paket od ukupno 215 miliona evra.\nVetroelektranu, koja se sastoji od 57 turbina kompanije General Electric, grade Vetroelektrane Balkana, u vlasništvu firme Tesla Wind, koja je zajedničko ulaganje kompanije Masdar, sa sedištem u Abu Dabiju, DEG – nemačke razvojne finansijske institucije i finske kompanije Taaleri Group, saopštio je GGF.\n„GGF je pokazao svoju podršku nameri Srbije da do 2020. godine 27 odsto potrošnje energije obezbedi iz obnovljivih izvora energije (OIE), kroz investicije u dve vetroelektrane“, naveo je GGF.\nGGF, takođe, finansira i vetropark Alibunar sa 13,5 miliona evra preko kredita IFC, koji je zvanični davalac kredita i banka koja je strukturirala projekat.\nVetropark Alibunar razvija belgijska kompanija Elicio NV, u blizini grada Alibunar u severoistočnoj Srbiji. Elicio je najavio da bi instaliranje 21 turbine nemačkog proizvođača Senvion trebalo da bude završeno do septembra ove godine.\nKnowles: Podsticanje OIE u jugoistočnoj Evropi\n„GGF sa ponosom podržava rast sektora OIE u Srbiji na samom početku“, izjavio je predsednik GGF Christopher Knovles, dodajući da fond podstiče rast OIE u jugoistočnoj Evropi, a dva vetroparka u Srbiji su pefektan primer za ceo region.\nGGF navodi da će izgradnja dva vetroparka smanjiti emisije štetnih gasova za oko 50.000 tona godišnje.\nFond za zeleni razvoj su kao javno-privatno partnerstvo u decembru 2009. godine osnovali nemačka KfW banka i Evropska investiciona banka (EIB), uz finansijsku podršku Evropske komisije, nemačkog Federalnog ministarstva za ekonomsku saradnju i razvoj, EBRD i austrijske razvojne banke OeEB.\nTagovi: Čibuk, DEG, Elicio, finansiranje, GGF, IFC, investicija, Masdar, Senvion, Tesla Wind, vetroelektrana, Vetroelektrane Balkana, vetropark\nPočetna » Vesti » OIE » GGF finansira dva velika vetroparka u Srbiji


Postoji prostor za unapređenje pčelarstva - Vijesti.me\nGrupa od 48 crnogorskih pčelara, zajedno sa predstavnicima Ministarstva i medija tokom protekle sedmice obišli su više proizvođača meda, mliječa, matica, zatim pčelarske opreme, kao i najveću pčelarsku kooperativu u Italiji Edit\nMina Business 8. septembar 2015, 17:05 ažurirano 13. februar 2019, 21:01\n- Razmjena iskustva sa italijanskim pčelarima i predstavnicima struke u toj oblasti pokazala je da postoji prostor za unapređenje svih segmenata pčelarstva u Crnoj Gori, u cilju postizanja većih prinosa i plasmana meda i pčelinjih proizvoda, saopšteno je iz Ministarstva poljoprivrede i ruralnog razvoja (MPRR).\nIz tog resora su kazali da su crnogorski pčelari završili studijsku posjetu Bolonji.\nStudijska posjeta Bolonji, gdje se, kako je pojašnjeno, nalazi drugi centar za razvoj pčelarstva u Evropi, bila je izvanredna prilika za dodatnu edukaciju crnogorskih pčelara i prenošenje znanja potrebnih za dalje unapređenje proizvodnje meda.\n“Iako se u Crnoj Gori pravi med koji je jedan od najkvalitetnijih u Evropi, razmjena iskustva sa italijanskim kolegama i predstavnicima struke i nauke u ovoj oblasti pokazala je da postoji prostor za unapređenje svih segmenata pčelarstva u Crnoj Gori, u cilju postizanja boljeg zdravlja pčelinjih društava, većih prinosa i plasmana meda i pčelinjih proizvoda”, kaže se u saopštenju MPRR.\nPosebno su, kako se navodi, bila korisna iskustva u dijelu ispunjavanja standarda vezanih za obezbjeđenje kontinuiteta kvaliteta meda, ocjenjivanje, kontrolu i stavljanje na tržište, kao preduslova za povjerenje potrošača.\n“U organizaciji MPRR i Saveza pčelarskih organizacija, grupa od 48 crnogorskih pčelara, zajedno sa predstavnicima Ministarstva i medija tokom protekle sedmice obišli su više proizvođača meda, mliječa, matica, zatim pčelarske opreme, kao i najveću pčelarsku kooperativu u Italiji”, kaže se u saopštenju.\nDelegacija iz Crne Gore posjetila je, kako se dodaje, i renomirani institut i observatorij meda, nakon čega je učvršćen stav da naučna istraživanja nedostaju crnogorskom pčelarstvu da bi se ono brže razvijalo.\nTokom posjete “CRA-АPI“ institutu za med iz Bolonje i Nacionalnom opservatorijumu za med, pčelari su, kako je saopšteno, imali priliku da vide kako se postiže očuvanje autohtone rase pčela, zaštita od bolesti i prati proces proizvodnje.\n“Način na koji se italijanski pčelari bore protiv pčelinjeg krpelja, varoe, posebno je interesovao naše pčelare, jer je riječ o efikasnoj tehnici tretiranja organskim preparatima, koju će, prema najavama naših pčelara, početi primjenjivati i u svojim pčelinjacima”, kaže se u saopštenju.\nIz MPRR su najavili da je sa stručnjacima iz Instituta dogovorena dalja saradnja, konkretno predavanja koja će se do kraja godine organizovati u Crnoj Gori.\nCrnogorski pčelari, kako je precizirano, mogli su da vide koje se metode koriste u proizvodnji i selekciji matica prilikom obilaska jednog od najvećih proizvođača matica.\nPčelari iz Crne Gore posjetili su, kako se dodaje i najveću pčelarsku kooperativu u Italiji „Con Api“, koja ima 700 kooperanata i gdje svaki od pčelara ima više od 150 pčelinjih društava.\nIZ MPRR je precizirano da u okviru kooperative postoji i javna bašta posvećena pčelama i mednim biljkama, koja ima edukativnu ulogu.\n"Projekti edukacije posebno su usmjereni na najmlađu populaciju, što je posebno zainteresovalo prestavnike Saveza pčelarskih organizacija Crne Gore koji bi voljeli da slične sadržaje imaju u nedavno izgrađenoj Kući meda u Danilovgradu", kaže se u saopštenju.\nCrnogorski pčelari su, kako je saopšteno, tokom posjete Bolonji dobili i korisne kontakte za buduću saradnju italijanskim kolegama, naučnim i administrativnim institucijama, ali i preduzetnicima.\nIz MPRR su naveli da su pčelari tokom obilaska fabrika pčelarskog pribora i opreme “LEGA” u Faenci, mogli da vide šta podrazumijeva savremena oprema za pčelarstvo, kao i neke proizvode koji se ne mogu naći na domaćem tržištu.\n“Sa vlasnikom fabrike dogovorena je njegova posjeta Crnoj Gori radi nastavka saradnje”, zaključuje se u saopštenju.


Momci, u šta gledate? Efektno objašnjenje kako u praksi izgleda kriza u odnosima Rusije i Ukrajine - Sputnjik Srbija\nMomci, u šta gledate? Efektno objašnjenje kako u praksi izgleda kriza u odnosima Rusije i Ukrajine\n18:50 12.07.2019 (osveženo 19:11 12.07.2019) Preuzmite kraći link\nPredsednici Rusije i Ukrajine, Vladimir Putin i Vladimir Zelenski, pronaći će izlaz iz postojeće krize u odnosima dveju zemalja da ljudi ne bi stradali, smatra ukrajinski producent Jurij Faljosa.\nUkrajincima čiji rođaci žive u Rusiji teško je da putuju do bližnjih, dodao je on tokom rusko-ukrajinskog telemosta „Moramo da razgovaramo“ i naveo da njegov otac živi na Jalti, a majka u Joškar Olu.\n„Stalno putujem i u Rusiju, i na Krim. Razgovaram s ljudima – svi su zapravo tako umorni od politike, od ove situacije, svi već žele mir. Nadam se da će se u bliskoj budućnosti sve srediti zahvaljujući našim predsednicima, jer oni imaju zdrav razum. Mislim da će oni sada naći puteve da ljudi više ne stradaju, da se ne muče. Veoma je teško kada su ti rođaci u Rusiji, sada je teško putovati kod njih, teško je stajati na tim granicama“, rekao je Faljosa.\nUkrajinski producent je naveo da je putovao u Rusiju na Mundijal 2018. Sport se ne sme povezivati s politikom, smatra Faljosa, a to je pokušao da dokaže i svojim sugrađanima.\n„Pokušavao sam svima tu da dokažem: momci, u šta gledate, glava vam je napunjena ne zna se čime, to je fudbal, to nema veze s politikom“, rekao je on i dodao da mnogi u Ukrajini nisu verovali da će svetsko fudbalsko prvenstvo zaista biti održano u Rusiji.\nOsećaj u vreme šampionata je bio „ludački“, svi ruski gradovi su se raskošno pripremili za Mundijal, rekao je Faljosa, ocenivši da je takmičenje bilo „predivno“.\nNajava programa „Moramo da razgovaramo“ izazvala je burne reakcije ukrajinskih političara i novinara. Glavno tužilaštvo Ukrajine pokrenulo je protiv ukrajinskog kanala „Njuz 1“ krivični postupak zbog pokušaja državne izdaje.\nTelevizijski kanal je 8. jula saopštio da odustaje od održavanja telemosta zbog fizičkih pretnji svojim saradnicima. Televizijski kanal „Rusija 1“ je nakon toga učesnike programa pozvao u studio u Moskvi, ali je kasnije saopštio da će ukrajinska strana u programu učestvovati preko Skajpa.\ntelemost, Vladimir Zelenski, Vladimir Putin


Šajić: U saradnji sa institucijama stvoriti što bolji poslovni ambijent - Akta.ba\n14.08.2020. 07:33 / Izvor: SRNA\nUdruženje poslodavaca ugostiteljstva i turizma Republike Srpske "Horeca RS" u saradnji sa svim institucijama Srpske pokušava da stvori što bolji poslovni ambijent za ovu djelatnost, izjavio je predsjednik ovog udruženja Dalibor Šajić.\nPredstavnici ovog udruženja jučer su održali sastanak sa ugostiteljima i turističkim radnicima sa područja Hercegovine na kojem je razgovarno o aktivnostima i ciljevima Udruženja, kao i o problemima sa kojima se suočavaju turizam i ugostiteljstvo u Srpskoj, posebno u vrijeme pandemije virusa korona.\nŠajić je naveo da je ovo prvi put na nivou Republike Srpske da uz podršku resornog ministarstva pokušavaju da oforme organizaciju koja će predstavljati sve ljude iz ovog sektora pri Uniji poslodavaca.\n"Pokušavamo da opstanemo i sa našim radnicima da što manje osjetimo sve ove teškoće koje je pandemija izazvala", rekao je Šajić.\n"Pad prometa je veoma veliki, a jedina borba je što više zadržati radnu snagu. Cilj Udruženja je da poslujemo i da se održe radna mjesta", rekao je Kapor.\nOn je naveo da su među zahtjevima koje će ovo udruženje uputiti Vladi Srpske da se produži radno vrijeme ugostiteljskih objekata bar do 24 časa, da se snize doprinosi radnicima, te kao značajnu stavku istakao da je neophodno da ugostitelji plaćaju cijenu električne energije kao domaćinstva.


Košarka Arhive - Stranica 303 od 314 - Millennium sport\nMicov u Milanu i naredne godine\nAuthor Miloš PaskašPosted on 22. maja 2018. 20:43 22. maja 2018. 20:38\nSrpski košarkaš, Vladimir Micov, će i u sledećoj sezoni nastupati za Olimpiju iz Milana prenosi Gazeta delo Sport. On je prošle godine stigao u klub potpisavši jednogodišnji ugovor, sa...\nFMP ubedljiv na startu plej-ofa\nAuthor Miloš PaskašPosted on 22. maja 2018. 20:09 22. maja 2018. 20:10\nU prvoj utakmici plej-of serije košarkaške lige Srbije između FMP-a i Zlatibora, domaćin iz Železnika je opravdao ulogu velikog favorita i slavio sa čak 49 poena razlike – 102:53....\nBeograd zaradio 20 miliona evra od F4 Evrolige!\nAuthor Srđan OrsićPosted on 22. maja 2018. 13:26 22. maja 2018. 13:47\nOd završnog turnira Evrolige, korist za naš glavni grad i našu zemlju bili su višestruki, a zadovoljena je i ona osnovna, materijalna strana celog poduhvata. Po rečima gradskog menadžera...\nFinale Istoka: Lebron oduvao Kelte nazad u Boston!\nAuthor Srđan OrsićPosted on 22. maja 2018. 10:49\nNakon dve početne pobede Boston Seltiksa u finalu Istočne konferencije NBA liga na svom parketu, Klivlend Kavalirsi su uzvratili istom merom, te se serija sada vraća u Masačusec! U...\nČačani bolji od Dorćolaca!\nAuthor Srđan OrsićPosted on 21. maja 2018. 22:11\nU prvom meču u četvrtfinalnom paru košarkaške Superlige Srbije, ekipa Borca iz Čačka u svojoj dvorani pored Morave bila je bolja od gostiju sa Dorćola koje sa klupe predvodi...\nRafalna paljba Zvezde za korak do polufinala\nAuthor Srđan OrsićPosted on 21. maja 2018. 21:30 21. maja 2018. 20:57\nKošarkaši Crvene zvezde večeras su, pred 1000 gledalaca u dvorani "Aleksandar Nikolić", u prvom meču plej-ofa Košarkaške lige Srbije, bili uverljivi i ubedljivi protiv ekipe Vršca, koju su pobedili...\nPadali rekordi u Orakl areni, "Ratnici" bolji i od Džordanovih Bulsa!\nAuthor Marko ĐinđićPosted on 21. maja 2018. 12:25 21. maja 2018. 11:46\nAktuelni šampioni, košarkaši Golden Stejt Voriorsa, sinoćnom pobedom nad Hjuston Roketsima (126:85) oborili su rekord star 70 godina! Pobeda nad prvoplasiranim timom zapada od čak 41 poen razlike, najveća...\nI 2020. F4 u Beogradu?!\nAuthor Marko ĐinđićPosted on 21. maja 2018. 12:00 21. maja 2018. 11:46\nBeograd će se odmah kandidovati i za F4 Evrolige 2020. , rekao je gradski menadžer Goran Vesić za TV Prva. Po rečima Vesića, nakon uspešne organizacije i pohvala od...\nOgnjen Kuzmić rame uz rame sa velikanima\nAuthor Marko ĐinđićPosted on 21. maja 2018. 11:32\nSrpski reprezentativac i centar novog šampiona Evrope Real Madrida, ušao je u istoriju postavši tek 9. igrač koji je osvojio Evroligu i šampionski NBA prsten. Kuzmić je u svoju...\nGolden Stejt zgazio Roketse na otvaranju serije u Teksasu\nAuthor Mladen BorockiPosted on 21. maja 2018. 09:43\nU rasprodatoj "Orakl areni", na otvaranju "blokbaster" serije u Teksasu, Golden Stejt Voriorsi priredili su Hjuston Roketsima jedan od najtežih plej-of poraza u istoriji za vođstvo od 2:1 u...\n1 … 302 303 304 … 314


Četiri osobe su poginule i više ih je ranjeno kada su snage sirijske vlade raketirale mesto pod kontrolom pobunjenika u blizini granice sa Turskom, saopštili su opozicioni aktivisti. Snage sirijske vlade raketirale su mesto Sarmada u vreme sve većih tenzija u tom poslednjem ...\nSirija: Četvoro mrtvih u granatiranju Sarmada\nNajmanje četiri osobe su poginule, a povređeno je više od 10 kada je sirijska vojska danas granatirala grad Sarmad, nedaleko od granice sa Turskom, saopštili su sirijski opozicioni aktivisti. Granatiranje Sarmada dogodilo se u jeku porasta tenzija u poslednjem pobunjeničkom ...\nGRANATIRAN SARMAD Najmanje četiri osobe poginule, a 23 ranjeno kada je sirijska vojska napala grad na granici sa ...\nBejrut -- Najmanje četiri osobe su poginule, a povređeno je više od 10 kada je sirijska vojska danas granatirala grad Sarmad, nedaleko od granice sa Turskom. Granatiranje Sarmada dogodilo se u jeku porasta tenzija u poslednjem pobunjeničkom uporištu na severozapadu Sirije, gde ...\nSirijska vojska granatirala Sarmad, najmanje četvoro poginulih, na desetine povređeno\nNajmanje četiri osobe su poginule, a povređeno je više od 10 kada je sirijska vojska danas granatirala grad Sarmad, nedaleko od granice sa Turskom , saopštili su sirijski opozicioni aktivisti. Granatiranje Sarmada dogodilo se u jeku porasta tenzija u poslednjem pobunjeničkom ...\nČetiri osobe su poginule i više ih je ranjeno danas kada su snage sirijske vlade raketirale mesto pod kontrolom pobunjenika u blizini granice sa Turskom, saopštili su opozicioni aktivisti. Snage sirijske vlade raketirale su mesto Sarmada u vreme sve većih tenzija u tom ...\nSAA ZAGRMELA ŽESTOKO, GRANATIRA GRAD SARMADU! Idlib se trese, bombe samo padaju, ima mrtvih i ranjenih (FOTO/VIDEO)\nNajmanje četiri osobe su poginule, a povređeno je više od 10 kada je sirijska vojska danas granatirala grad Sarmada , nedaleko od granice sa Turskom, saopštili su sirijski opozicioni aktivisti. Granatiranje Sarmada dogodilo se u jeku porasta tenzija u poslednjem pobunjeničkom ...\nSirijska vlada raketirala uporište pobunjenika, poginule četiri...\nČetiri osobe su poginule i više ih je ranjeno danas kada su snage sirijske vlade raketirale mjesto pod kontrolom pobunjenika u blizini granice sa Turskom, saopštili su opozicioni aktivisti. Snage sirijske vlade raketirale su mjesto Sarmada u vrijeme sve većih tenzija u tom ...\nSIRIJSKE SNAGE RAKETIRALE SEDIŠTE POBUNJENIKA: U Sarmadi, u blizini turske granice četvoro mrtvih?!\nSnage sirijske vlade raketirale su mesto Sarmada u vreme sve većih tenzija u tom poslednjem uporištu pobunjenika na severozapadu Sirije, gde je prethodnih nedelja konstantno kršeno primirje dogovoreno u martu 2020. godine.


► Aplauz u 8 večeras za prodavačice i prodavce bez zaštite\nInicijativa Ne davimo Beograd pozvala je građane da “Aplauzom u 8”, večeras u 20 časova, daju podršku radnicima u trgovinama, prodavačicama i prodavcima, ljudima koji su pored mnogih drugih, usled pasivnosti i neodlučnosti državnih organa, ostali bez neophodne zaštite i brige u toku pandemije COVID-19.\n"Iako dolaze u kontakt sa velikim brojem građana i tako su jedni od najugroženijih, ni poslodavci, ni država nisu im obezbedili adekvatnu zaštitu stavljajući i njih i građane sa kojima dolaze u kontakt u rizik. Prodavci i prodavačice, ljudi koji rade u pekarama, menjačnicama, trafikama, radnjama široke potrošnje ili svim drugim mestima trgovine zaslužuju našu podršku", navodi se u saopštenju.\nKako su brojni drugi javni službenici, poštanski radnici, policajci, vatrogasci, vozači javnog prevoza, svi radnici i radnice koji nisu dobili ili nemaju mogućnost rada od kuće nepotrebno izloženi rizicima zaraze, inicijativa Ne davimo Beograd pozvaće u narednim danima građane da im uputimo podršku “Aplauzom u 8”.\n"Virus će proći, ali ono što želimo da zauvek ostane u našem društvu, raste i razvija se, jeste solidarnost, međusobna briga i podrška za sve naše građanke i građane," dodaje iz Inicijative.\n21.03.2020, 11:42h Aleksandar Preporuči\nVoleo bih da ljudi zaista brinu jedni o drugima ali bojim se da je empatija davno nestala sa nasih prostora i da se sve pretvorilo u politiku i licni interes!


Zaharova: U planovima Vašingtona za Kijev ─ samo isporuke oružja i biolaboratorije - 31.03.2022, Sputnik Srbija\nBela kuća bi, postavši garant bezbednosti Ukrajine, preuzela obavezu da u njoj održava mir, ali u planove SAD ulaze samo biolaboratorije i isporuke oružja... 31.03.2022, Sputnik Srbija\nRanije je član ukrajinske delegacije na pregovorima sa Rusijom David Arahamija izjavio da Kijev predlaže novi sistem bezbednosti za Ukrajinu. Aktuelni ukrajinski režim kao garante vidi zemlje-članice Saveta bezbednosti UN, kao i Tursku, Nemačku, Kanadu, Italiju, Poljsku i Izrael. Prethodno je rukovodstvo niza evropskih zemalja, uključujući Nemačku i Veliku Britaniju, izrazilo spremnost na takav korak.Direktorka za komunikacije Bele kuće Kejt Bedingfild saopštila je da SAD još nisu spremne da govore o bilo kakvim konkretnim stvarima u kontekstu pružanja mogućih bezbednosnih garancija Ukrajini.U Istanbulu je 29. marta održana još jedna runda pregovora, tokom koje je ruska strana dobila pisane predloge ukrajinske strane, uključujući odbijanje članstva u vojnim savezima, kao i ideju da se Krim vrati vojnim putem.Specijalna vojna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu. Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.\nrusija, ukrajina, sad, garant, bezbednost, marija zaharova\n© AFP 2022 / STRUkrajinski vojnik sa britanskim protivtenkovskim raketnim sistemom\nBela kuća bi, postavši garant bezbednosti Ukrajine, preuzela obavezu da u njoj održava mir, ali u planove SAD ulaze samo biolaboratorije i isporuke oružja, izjavila je portparolka ruskog Ministarstva spoljnih poslova Marija Zaharova.\n„Postavši garant bezbednosti Ukrajine, Bela kuća bi preuzela obavezu da održava mir u ovoj zemlji. Ali to ne ulazi u planove američkih liberalnih demokrata. Samo isporuke oružja, samo biolaboratorije, samo ručno upravljanje marionetskim režimima za destabilizaciju situacije u Evroaziji“, napisala je Zaharova na svom Telegramu.\nRanije je član ukrajinske delegacije na pregovorima sa Rusijom David Arahamija izjavio da Kijev predlaže novi sistem bezbednosti za Ukrajinu. Aktuelni ukrajinski režim kao garante vidi zemlje-članice Saveta bezbednosti UN, kao i Tursku, Nemačku, Kanadu, Italiju, Poljsku i Izrael. Prethodno je rukovodstvo niza evropskih zemalja, uključujući Nemačku i Veliku Britaniju, izrazilo spremnost na takav korak.\nDirektorka za komunikacije Bele kuće Kejt Bedingfild saopštila je da SAD još nisu spremne da govore o bilo kakvim konkretnim stvarima u kontekstu pružanja mogućih bezbednosnih garancija Ukrajini.


Tanjug 14. aprila 2021. 20:33\nPODGORICA – Premijer Zdravko Krivokapić tvrdi da zna ko su organizatori nedavnih protesta, koji, kako ističe, u demokratskom društvu nisu sporni, ali je pitanje povod, tajming njihovog održavanja, kao i ko ih finansira, a u ovom slučaju, ističe, bila je to “sprega kriminala i politike.\n“Jasno sam rekao da imam informacije ko je jedan od glavnih organizatora nedavnih protesta kao i da kada je reč o njihovom finansiranju imamo direktnu spregu organizovanog kriminala i politike. Svakome ko želi to da vidi je vrlo jasno kao i trenutak kada je taj protest počeo“, kaže crnogorski premijer u intervjuu za RTS.\nPetodnevni protesti u Crnoj Gori počeli su na dan kada je vlada trebalo da predloži izmenu Odluke o kriterijumima za sticanje crnogorskog državljanstva i Zakona o prebivalištu.\nPovod za tu izmenu je, ističe, diskriminacija jednog broja građana kojima je uskraćeno crnogorsko državljanstvo, a obaveza vlade je da sve diskriminatorske zakone dovede u sklad s pravom, što je slučaj i sa Zakonom o državljanstvu.\nKaže da je Crna Gora u toj meri zemlja nepravde, a jedna od namera vlada je, ističe, da građani koji u toj državi žive budu prepoznati kao državljani Crne Gore.\nPrema njegovim saznanjima, crnogorsko državljanstvo trebalo bi da dobije oko 9.500 ljudi koji žive i rade u Crnoj Gori, koji su osnovali porodice i imaju decu kao i oko 10.000 raseljenih koje je Crna Gora prihvatila i koji prema važećim zakonima u ovoj godini treba da dobiju državljanstvo.\nGovoreći o aktuelnom trenutku. Krivokapić kaže da, iako mnogi priželjkuju destabilizaciju Crne Gore, to se neće dogoditi, a umesto „crnogorskog proleća“ dogodiće se “crnogorsko leto”, kada će prvi put posle 2019. godine turisti moći da dođu u većem broju i uživaju u crnogorskom gostoprimstvu.\n“A protesti samo šalju pogresnu sliku u trenutku kada pripremamo predstojeću turističku sezonu“, rekao je Krivokapić.


Vesti online / Vesti / Društvo / Sveta fekalija srpskih poslanika: Za toalete 120.000 €!\nSveta fekalija srpskih poslanika: Za toalete 120.000 €!\nKad neko ima posebno cenjenu fekaliju (a čija je cenjenija od fekalije poslanika srpske Skupštine?), onda mu se ima omogućiti da tu cenjenost digne na nivo svetosti. Da bi se to postiglo, mora se obezbediti srpskim poslanicima da se tim fekalijama ne umazuju, već da ih se oslobađaju u specijalno opremljenim prostorijama - ne primer, u skupštinskim toaletima (6 komada), za čije će renoviranje izgleda biti potrošeno 120.000 evra!!! Prevedeno u srpsku valutu (zbog fiskalnih računa), to je skoro 15 miliona dinara za pristojno olakšavanje naših zakonodavaca. Alal vera!\nPoslanici će dobiti pisoare sa senzorom (Foto: Ilustracija)\nPoslanici Skupštine Srbije uskoro će dobiti 6 kompletno renoviranih toaleta, a vrednost radova će poreske obveznike koštati oko 14,4 miliona dinara, to jest 120.000 evra.\nU zgradu Narodne skupštine već su ušli majstori koji trenutno izvode pripremne radove, a po završetku posla parlamentarci bi trebalo da dobiju daleko savremenije toalete u parteru i na prvom spratu nego što ih imaju danas.\nKonkursna dokumentacija obuhvata i demontažu starih\nKako piše u konkursnoj dokumentaciji, u koju je "Blic" imao uvid, u planu je demontaža postojećih sanitarnih uređaja, rušenja pločica, kanala, vodovodnih cevi, instalacija, starih spuštenih plafona, a potom se kreće s postavljanjem najsavremenije opreme.\n* U Srbiji ništa novo: Poslanici o Titu, vampirima, robiji...\n* Glasali ste, sad ih izdržavajte!\nPoslanici će dobiti nove umivaonike, WC šolje, pisoare sa senzorom, savremene sušače ruku, kutije za ubruse...\nU konkursnoj dokumentaciji je čak navedeno da su izvršioci posla dužni da nabave i četke za wc šolje.\n- Biće postavljenje nove zidne i podne poločice, a biće sređena i postojeća stolarija i ugrađena nova vrata s drugim bravama. Biće nabavljene i ugrađene nove bezšumne vodovodne i kanalizacione cevi, okrečeni zidovi, išmirglani i izlakirani radijatori. U cenu je uključeno i iznošenje šuta - rekao je sagovronik "Blica".\nTender raspisan u maju\nZa izvođenje ovih radova, koji su vredni 120.000 evra, rukovodstvo Skuptšine je još u maju raspisalo tender.\nNa konkursu su pobedile firme "Midvej MGV" kao nosilac posla i "INFAS-HS" kao član grupe, a rok za završetak posla je 35 dana.\nU ugovoru stoji i da nije isključeno da pojedine stavke budu promenjene u slučaju da se tokom radova utvrdi da je obim posla veći.\nU Skupštini Srbije u utorak nisu znali da kažu kada tačno kreću radovi na obnovi toaleta.\nToaleti renovirani pre pet godina\nZanimljivo je da su pre pet godina renovirana dva toaleta u parteru, a iz budžeta je za to izdvojeno 30.000 evra.\nKako su mediji tada objavili, toaleti su bili vidno osveženi. Montirani su moderni lavaboi i kompletna oprema za ličnu higijenu poslanika.\nPostavljena su nova ogledala i savremena rasveta, a jedna kabina u svakom toaletu je prilagođena osobama s posebnim potrebama.\nSRBIJA Od cirkusa do stripa\nDRUŠTVO Skupština Srbije: Rasprava završena, o amandmanima u utorak\nSRBIJA U srpskoj skupštini mesta i za dijasporu?


RTCG - Radio Televizija Crne Gore - Nacionalni javni servis :: Podgorica :: Traže dogradnju OŠ "Pavle Rovinski" / print=true\nZA NOVU ŠKOLSKU GODINU 21. 01. 2020. 07:22 >> 07:21 0\nTraže dogradnju OŠ "Pavle Rovinski"\nDirektorica OŠ "Pavle Rovinski" Dijana Laković navela je da je prioritet za novu školsku godinu, dogradnja škole, te da je zbog toga upućena inicijativa prema Ministarstvu prosvjete.\n"Kapaciteti u školi trenutno su popunjeni u potpunosti. Mi smo imali bojazan da nećemo imati kapaciteta za svu djecu u ovoj školskoj godini, ali smo ipak odgovorili svim zahtjevima. Zbog izgradnje nekoliko novih zgrada i konstantnog priliva stanovništva na Starom aerodromu dogradnja škole je neophodna, jer sa postojećim kapacitetima nećemo moći u septembru da upiše sve učenike", poručila je Laković, prenosi Dan.\nDa škola ima problem zbog priliva stanovništva potvrdio je i predsjednik odbora povjerenika Mjesne zajednice Stari aerodrom Velimir Vlahović pa se u planu razvoja koji je upućen prema Glavnom gradu za ovu godinu, kao jedan od prioriteta našla i dogradnja škole.\n"Budući da se broj građana Starog aerodroma stalno povećava, nedostaje mjesta u školi za koju je dogovorena dogradnja sa Ministarstvom prosvjete", kazao je Vlahović.\nOn je naveo da se u planu razvoja koji je upućen prema Glavnom gradu našla i rekonstrukcija Zmaj Jovine ulice.\n"U planu smo naveli i izgradnju podvožnjaka koji će Zmaj Jovin bulevar povezati sa Bulevarom Save Kovačevića. Prioritet je da se na kolektoru bulevara priključi atmosferska kanalizacija iz 13 bočnih ulica, budući da su one neprohodne u vrijeme obilnih padavina. Potrebno je uraditi rekonstrukciju Kozaračke, Ulice neznanih junaka i Ulice Veljka Vlahovića. Presvlačenje novim asfaltom tražili smo za ulice Bora Stankovića i Aerodromsku", istakao je Vlahović.\nOŠ Pavle Rovinski Glavni grad Podgorica


Lili Džejms kao Pamela Anderson u sceni venčanja na plaži FOTO\nIzvor: B92, 24.Jun.2021, 10:57\nGlumica Lili Džejms i Sebastijan Sten oživeli su čuveno venčanje na plaži Pamele Anderson i Tomija Lija u Meksiku.\nNastavljeno je snimanje najavljene serije, a Lili Džejms i Sebastijan Sten oživeli su scenu kada se zaljubljeni par Pamela Anderson i Tomi Li strastveno ljubio, utrčao u okean, a zatim obavio ceremoniju na plaži u prisustvu manjeg broja zvanica.\nGlumica Lili Džejms, koja >> Pročitaj celu vest na sajtu B92 << je u poslednje vreme u žiži javnosti zbog preljubničke afere sa 20 godina starijim kolegom Dominikom Vestom, glumi zanosnu Pamelu Anderson u seriji "Pam & Tommy".\nSlavni bubnjar i atraktivna plavuša bili su u braku od 1995. do 1998, a dobili su i dvojicu sinova u tom periodu - Brendona i Dilana. Bivši supružnici nisu ni uključeni u realizaciju serije o njima.


Srbiju volimo - Partizan i Zvezda žele El Monira\nPartizan i Zvezda žele El Monira\nFudbaler Jagodine, Libijac Mohamed El Monir od sledeće sezone mogao bi da nosi dres jednog od dva "večita" beogradska rivala.\nNaime, Partizan i Crvena zvezda su počeli pregovore sa čelnicima Jagodine, a konkurencija su im španski Espanjol i belgijski Gent.\n"Mogu samo da kažem da su najozbiljniji Espanjol i Gent, razgovore sa Crvenom Zvezdom i Partizanom vodi predsednik Milanović. Izveštaji će biti podneti Upravnom odboru pa ćemo videti kakva će biti odluka", rekao je generalni sekretar Jagodinaca Slavko Gajin.\nEl Monir ima 21 godinu, a protekle sezone bio je jedan od najboljih levih bočnih igrača u Jelen Superligi. Podjednako dobro se snalazi na pozicijama beka i krilnog napadača.\nTrenutno se nalazi na pripremama sa reprezentacijom Libije koja ima realne izglede da se izbori za plasman na Svetsko prvenstvo u Brazilu.\n"Ja sam miran. Igramo važnu utakmicu u kvalifikacijama za SP i to je sada najvažnije. Svi kontakti idu preko menadžera Petra Bazića i mog kluba. Ako bude dobre ponude koja je prihvatljiva onda odlazim, ako ne ostajem i idemo da napadnemo Ligu Evrope jer koliko znam predsednik Milanović već duže vreme traži pojačanja kako bi u tom takmičenju napravili dobar rezultat", rekao je El Monir.


09. 04. 2015. U Beogradu održana javna rasprava o nacrtima zakona\nNakon konstruktivnih debata, o nacrtima zakona o policiji i zakona o evidencijama i obradi podataka u Novom Sadu, Kragujevcu, Nišu i na Kriminalističko-policijskoj akademiji, danas je održana javna rasprava i u Palati Srbije u Beogradu.\nSekretar Ministarstva unutrašnjih poslova Milorad Todorović istakao je da su novi zakoni veoma značajni kako za građane, tako i za dalji rad Ministarstva i da je zato izuzetno značajno da predlozi ovih pravnih akata prođu što širu javnu raspravu.\n“Neophodno je da se što više ljudi uključi i da svoje sugestije i primedbe. Dosadašnje javne rasprave su bile izuzetno konstruktivne. Stručna javnost i građani su na raspravama dali veliki broj sugestija kojima će zakoni biti primenljiviji. Predstoji nam da objedinimo sva pristigla mišljenja, da ih implementiramo u tekst zakona“, naglasio je Todorović.\nNova zakonska rešenja prezentovali su predstavnicima državnih organa, nevladinih organizacija, sindikata i drugim zainteresovanim stranama, Jasmina Stanojević i Nataša Milidragović iz Sekretarijata MUP-a i šef Biroa za informacije od javnog značaja Jasmina Vasiljević.\nNataša Milidragović je predstavila ključne elemente novog koncepta rada policije, koji podrazumeva intenzivniju saradnju sa zajednicom i unapređenje bezbednosti građana, kao i izmenu organizacione strukture Ministarstva.\nPredložene su i izmene u oblasti kontrole rada i zakonitosti u Ministarstvu unutrašnjih poslova, a jedna od važnih novina je i sistem karijernog napredovanja.\nZa sticanje narednog čina biće neophodan odgovarajući stepen obrazovanja, godine staža, završene stručne obuke i dobra godišnja ocena rada“, pojasnila je Nataša Milidragović.\nNacrt zakona o policiji predviđa i formiranje Direkcije za vanredne situacije. Sektor unutrašnje kontrole dobiće nova ovlašćenja i nadležnosti. U cilju suzbijanja korupcije, u nadležnosti ovog Sektora biće i provera imovinskog kartona pripadnika MUP-a, a uvešće se i „testovi integriteta“, odnosno testovi kojima se utvrđuju sklonost ka korupciji.\nPrema rečima Jasmine Vasiljević, Nacrt zakona o evidencijama i obradi podataka u oblasti unutrašnjih poslova prvi je ove vrste u Republici Srbiji, uz napomenu da Ministarstvo unutrašnjih poslova obrađuje najveći broj ličnih podataka.\n„Ključna namera ovog zakona jeste da, s jedne strane, omogući nesmetano obavljanje poslova iz nadležnosti Ministarstva, a sa druge, zaštiti pravo na privatnost i lične podatke svakog pojedinca“, naglasila je Vasiljević.\nDanašnjoj javnoj raspravi su, osim pripadnika Ministarstva unutrašnjih poslova, prisustvovali i predstavnici OEBS-a, Centra za evropsku politiku, Sindikata srpske policije, Beogradskog centra za bezbednosnu politiku, Udruženje građana za borbu protiv trgovine ljudima i svih oblika rodno zasnovanog nasilja - Atine i Praksisa.


Beograd, 06:00 - Požarevac, 7:15 - Veliko Gradište, 8:10 - Golubac, 8:35 - Donji Milanovac, 9:45 - Kladovo, 11:00\nKladovo, 16:15 - Donji Milanovac, 17:30 - Golubac, 18:35 - Veliko Gradište, 19:00 - Požarevac, 19:50 - Beograd, 21:10.\nPetnaest prirodnih i kulturno-istorijskih atrakcija mapirano je na ovoj ruti - sedam u Srbiji, sedam u Rumuniji i jedna zajednička – hidroelektrana Đerdap. U Srbiji, biciklisti mogu da posete Manastir sv. Trojice iz XIV veka, ostatke Trajanovog mosta iz doba Starog Rima, Crkvu Sv. Đorđa, Arheološki muzej Đerdap i njegovu bogatu kolekciju iz perioda praistorije, Rimskog carstva i Srednjeg veka, plažu u Kladovu koja je savršeno mesto za uživanje, utvrđenje Fetislam iz XVI veka i Pećinu Banju odakle se pruža pogled na veličanstvenu prirodu. Sa rumuske strane Đerdapa biciklisti mogu da posete Crkvu Majoreasa, Manastir Topolnica iz XIV veka, Park T. Vladimiresku, Srednjevekovnu tvrđavu koja je nekada bila rezidencija vitezova, vodeni toranj odakle se može uživati u panorami grada, ostatke Trajanovog mosta i Pozorište Teodor Kostesku.


6. Pozorišno proleće – Podrinske\n6. Pozorišno proleće\n11. apr 2022 – 17. apr 2022.\nNakon jednogodišnje pauze, dva odlaganja tokom pandemije i isčekivanja popravke dekoraterskih cugova na sceni Šabačkog pozorišta, festival „Pozorišno proleće” se vraća u Šabac na veliku scenu „Ljubiša Jovanović”, i to u proleće.\nPredstavom „Bura” Srpskog narodnog pozorišta iz Novog Sada, na rekonstruisanoj sceni šabačkog teatra 11. aprila počinje festival šesto „Pozorišno proleće”. Festival, koji u prvi plan ističe prikazivanje najboljih predstava iz prethodne godine, trajaće punih sedam dana, sve do 17. aprila.\nSlobodan Skerlić i Milena Depolo\nKraljevačko pozorište i Šabačko pozorište\n„I sada, tokom finalnih priprema organizacije Festivala kada se korak po korak vraćamo punom kapacitetu pozorišne sale i dalje smo oprezni jer smo, kao i sva pozorišta, i sami bili prinuđeni da otkazujemo i odlažemo mnoga igranja predstava i nismo se još uvek oslobodili teskobe koja je deo naših života već više od dve godine. Čini se da smo, baveći se pozorištem, više pričali o virusu nego o predstavama. Neka naše „Pozorišno proleće“, šesto po redu, bude uvod u vraćanje okupljanja, osmeha bez maski, druženja, zagrljaja i radosti”, naveli su iz organizacije.\nU takmičarskom delu će se naći šest predstava iz najboljih pozorišta u Srbiji. Nakon „Bure” Kokana Mladenovića, sledeći dan je rezervisan za Narodno pozorište „Toša Jovanović” koje će se predstaviti predstavom „Naš grad“, dok će dan nakon toga Novosadsko pozorište/Újvidéki Színház izvesti predstavu „Ana Karenjina”. „Dabogda te majka rodila” je predstava koju će odigrati Atelje 212 u četvrtak 14. aprila. Za petak je zakazana predstava Beogradskog dramskog pozorišta „Cement Beograd”. Poslednjeg dana takmičarskog dela festivala biće odigrana predstava „Trpele”, koprodukcije Kraljevačkog pozorišta i Šabačkog pozorišta.\nU čast nagrađenih će 17. aprila biti izvedena predstava Šabačkog pozorišta „Kad se mi mrtvi probudimo” u režiji Stevana Bodrože.\nNakon svake predstave u zvaničnoj konkurenciji u Galeriji „Vladislav Lalicki” biće održan okrugli sto čija će moderatorka biti teatrološkinja i kritičarka Dragana Bošković.\nŠesto „Pozorišno proleće” imaće i prateći program, pa će se u Galeriji „Vladislav Lalicki” u Šabačkom pozorištu u utorak 12. aprila sa početkom u 13 časova održati promocija monografije Aleksandra Đorđevića „Uvek ispočetka”. U petak 15. aprila u 13 časova zainteresovanima će biti predstavljena monografija Nikite Milivojevića „Ja ovde silazim” autorke Olivere Milošević.\nPredstave u takmičarskom delu će ocenjivati žiri u sastavu: glumac, pisac, reditelj i pedagog Zijah Sokolović, rediteljka Slađana Kilibarda i glumac, reditelj i pedagog Irfan Mensur.


Malo pozorište "Duško Radović" - Blic Online\nMalo pozorište „Duško Radović“ će povodom 20. marta Svetskog dana pozorišta za decu i mlade, emitovati besplatnu online predstavu „Pepeljuga“ u periodu od 20. do 27. marta sa početkom od 18 sati na Jutjub kanalu pozorišta.\nMalo pozorište Duško Radović pripremilo je novu predstavu Utopija, čija je premijera zakazana za 11. februar u 19 sati. U tom komadu petnaest mladih će pokušati da predstavi svoje viđenje savremenog sveta i svoju utopiju.\nPremijera predstave "Dečak sa koferom", britanskog pisca Majka Kenija, u režiji Damjana Kecojevića, biće izvedena u petak, 2. oktobra, na sceni Malog pozorišta "Duško Radović", najavljeno je danas u tom pozorištu.\nSutra počinju 47. Lutkarski susreti\nU utorak 29. novembra u Malom pozorištu "Duško Radović" počinju 47. Susreti profesionalnih pozorišta lutaka Srbije. Pozorište lutaka "Pinokio" je suorganizator ovog događaja.\n"Lažeš Melita" 12. septembra, na startu nove sezone Malog pozorišta "Duško Radović"\nNova sezona Malog pozorišta "Duško Radović" biće otvorena u subotu, 12. septembra, a publiku tokom septembra očekuju četiri obnovljene predstave, ali i neke od najnovijih produkcija iz protekle sezone poput "Mačka u čizmama", "Pop Ćire i pop Spire" i "Kamenog cveta".\nSvetski dan igre: Ovacije za male balerine u pozorištu "Duško Radović"\n- Ponosna sam, bodrim ćerkicu koja nastupa, jedva čekam da je vidim na bini, rekla je Milica Vesić, majka jedne od učesnica prvog Dečjeg baletskog festivala u Malom pozorištu "Duško Radović", održanom povodom Svetskog dana igre.\nPrvo izdanje Dečijeg baletskog festivala\nPrvi Dečji baletski festival biće otvoren u sredu, 29. aprila, povodom Svetskog dana igre, u 18 sati u Malom pozorištu "Duško Radović".\nPremijera "Pop Ćire i pop Spire" u "Radoviću"\nČuvena komedija Stevana Sremca "Pop Ćira i pop Spira" premijerno će biti izvedena 14. i 15. marta od 20 sati u režiji Jovice Pavića na sceni Malog pozorišta "Duško Radović".\nRomantična komedija „Pop Ćira i pop Spira” po romanu Stevana Sremca u režiji Jovice Pavića, biće premijerno izvedena 14. i 15. marta u 20 sati, u Malom pozorištu „Duško Radović”.\n"Duško Radović" od petka na staroj adresi, predstave od januara\nRenovirana zgrada beogradskog Malog pozorišta "Duško Radović" svečano će biti otvorena u petak, 26. decembra, u ulici Aberdareva 1.


14/12/2017 admin2 komentara za Skandalozna izjava Milorada Dodika: Ovo je zaista bezobrazno prema Bosni i Hercegovini!\nPredsjednik Republike Srpske (RS) Milorad Dodik ustvrdio je danas da će taj bh. entitet obustaviti bilo kakve aktivnosti na primjeni programa MAP (Akcionog plana za članstvo u NATO) za BiH.\nSvi predstavnici RS, kazao je, moraju toga da se pridržavaju imajući u vidu usvojenu deklaraciju o vojnoj neutralnosti.\n“Vjerujem da će tako i biti”, tvrdi entitetski predsjednik ističući da NATO savez podržava samo jednu stranu u BiH, bošnjačku i RS će, kaže, odbiti sve prijedloge, bez obzira što se radi o NATO savezu.\nTo će biti urađeno, kazao je, imajući u vidu i činjenicu da se „otima vojna imovina RS-a, prije svega kasarne, što se pokušalo uraditi putem Suda BiH, otimajući imovinu u Han Pijesku”.\nDodik je, nakon sastanka s ministrom odbrane Srbije Aleksandarom Vulinom, u izjavi novinarima podsjetio da je parlament tog bh. entiteta nedavno usvojio deklaraciju o vojnoj neutralnosti i da RS ne želi da ima „granicu na Drini, koja bi bila granica i nekih vojnih saveza“.\nRS, kaže, to ne krije i pratit će Srbiju po tom pitanju.\n“Podržavamo politike o vojnoj neutralnosti koje provodi i Srbija. I parlament RS-a je usvojio deklaraciju o vojnoj neutralnosti i u ovom vremenu pokušavamo da razvijamo modele primjene te deklaracije i na to imamo pravo, bez obzira šta neki kažu, jer je to naš stav u okviru BiH”, rekao je Dodik.\nNaveo je da RS-u odgovara vojna neutralnost, jer ne može da pređe preko činjenice da je „NATO bombardovao srpski narod, a štete od toga se još osjete“.\nOznačeno Milorad DodikNATORepublika SrpskaRS\nHaos u Parlamentu BiH, pa ovo je grozno!\nUgroženi objekti državnih institucija: Nakon nevremena, poplave prijete Sarajevu!\nParlament BiH hitno zasjeda zbog navodnih “ratnohuškačkih izjava” Bakira Izetbegovića\n2 razmišljanja na “Skandalozna izjava Milorada Dodika: Ovo je zaista bezobrazno prema Bosni i Hercegovini!”\n14/12/2017 u 16:16\nPa dokle cete slusati ovog ludzaka imali neko da mu stanna put A JESTE KUKAVICE I VECE SU SE GLAVE SMAKINJALE ZASTO NEBI I ON.\nBajro kozarevic napisao:\n16/12/2017 u 02:00\nSve dodikove izjave treba da ojacaju bosnjnjake I naravno I bosance bar sw ja tako osjecam.


Berger: Srbija načinila pozitivne korake u osnovnim oblastima - Politika - Dnevni list Danas\nPočetna » Vesti » Politika » Berger: Srbija načinila pozitivne korake u osnovnim oblastima\nDržavni sekretar nemačkog Ministarstva spoljnih poslova Migel Berger je danas u razgovoru sa premijerkom Srbije Anom Brnabić izjavio da Nemačka smatra da je Srbija načinila pozitivne korake u fundamentalnim oblastima.\nOn je istakao da će nastavak reformi koje zahtevaju, pre svega, vreme i posvećenost, doneti ključne benefite građanima Srbije, saopšteno je iz Vlade Srbije.\nBrnabić je istakla da su evropske integracije strateški cilj i ključni prioritet Srbije i dodala da očekuje da će tokom slovenačkog predsedavanja Savetu Evropske unije biti otvorena još dva klastera.\nPremijerka je ocenila je da je podrška Nemačke u reformskom procesu i evropskim integracijama od izuzetnog značaja za Srbiju, navodi se u saopštenju.\nBrnabić je navela i da je Vlada Srbije u prethodnom periodu demonstrirala svoju posvećenost daljem sprovođenju reformi, kako bi pravosuđe i njegove institucije bile odgovorne, efikasne i nezavisne.\nSagovornici su ocenili da su uloga i doprinos Nemačke važni za unapređenje saradnje u regionu.\nBrnabić je dodala da je Srbija posvećena dijalogu Beograda i Prištine, važnog za stabilnost celokupnog regiona, ali da postoji velika zabrinutost zbog aktuelne situacije i najnovijih pritisaka Prištine na srpske povratnike.\nPredstavnik nemačkog šefa diplomatije istakao je značaj tog dijaloga i naveo da će Nemačka nastaviti da pruža punu podršku ovom procesu, kako bi se pronašlo konstruktivno rešenje, navodi se u saopštenju.\nAna BrnabićMigel BergerNemačkaBeograd\nJedno reagovanje na “Berger: Srbija načinila pozitivne korake u osnovnim oblastima”\n30. jula 2021. u 18.10\nDakle predsednica Vlade je imala mnogo znacajni razgovor sa drzavnim sekretarom!!! Nije je primio cak ni resorni ministar spoljnih poslova. A drzavni sekretar je, kako je i red, istresao nekoliko kurtoaznih recenica koje ne znace ama bas nista. Pa se pitam zasto je ona uopste isla u Nemacku?


1. 07. 2014 |\nČak i ako vaše dete svakodnevno trenira neki sport ili jurca po parku, sati provedeni pred ekranom poništavaju korisne efekte fizičke aktivnosti.\nSedenje je novo pušenje, čak i za one koji treniraju, prenose svetski mediji. Naime, ni redovno vežbanje u kombinaciji sa sedentarnim stilom života nimalo ne smanjuje posledice sedenja po zdravlje.\nU studiji objavljenoj u časopisu “Journal of National Cancer Institute”, naučnici tvrde da osobe koje dnevno provode nekoliko sati u sedećem položaju imaju i do 66 odsto veći rizik od razvoja nekih vrsta raka od onih koji su fizički aktivniji. U istraživanju su učestvovala 43 ispitanika, a naučnici su otkrili da je povezanost između sedenja i rizika od pojave raka jaka bez obzira na to koliko su neki ispitanici bili fizički aktivni. Drugim rečima, čak i oni koji redovno treniraju ili se bave bilo kakvom fizičkom aktivnošću izloženi su većoj opasnosti da obole ako, uprkos treningu, provedu nekoliko sati dnevno sedeći pred televizorom ili kompjuterom.\n“Naučnici su otkrili da je povezanost između sedenja i rizika od pojave raka jaka bez obzira na to koliko su neki ispitanici bili fizički aktivni.”\nI studija sprovedena u Španiji pokazala je da je prekomerno sedenje ispred televizora faktor koji bitno povećava rizik od rane smrti i obolevanja od bolesti kao što su dijabetes i srčane bolesti. “Gledanje televizije podrazumeva sedenje, odnosno fizičku neaktivnost. U celom svetu postoji pad fizičke aktivnosti među ljudima”, rekao je profesor Migel Martinez-Gonzales sa univerziteta “Navaro”.\nIstraživači su pratili zdravstveno stanje 13.284 mladih ljudi, kako bi proverili na koji način sedenje ispred televizora povećava rizik od rane smrti. Ispitivano je takođe i da li postoji veza između rane smrti i vremena koje ljudi provode u vožnji ili ispred ekrana računara.\nRizik od rane smrti bio je dvostruko veći kod onih koji su tri ili više sati dnevno provodili sedeći ispred televizora, u poređenju sa onima koji televiziju gledaju oko sat vremena ili manje.\nPrethodna istraživanja pokazala su da ljudi koji televiziju gledaju šest ili više sati tokom dana maju u proseku pet godina kraći životni vek u odnosu na one koji ne gledaju televiziju. Oni koji dugo sede imaju veći obim struka, viši nivo holesterola, šećera u krvi i triglicerida, a takođe su i češće gojazni.\nZašto je sedenje toliko štetno?\n1. Sedenje vodi gojaznosti\nKada sedite, trošite samo po kaloriju svakog minuta, pa ne možete da potrošite oo što pojedete. Gojaznost vodi mnogim hroničnim bolestima, insulinskoj rezistenciji i upalnim procesima, što su faktori koji povećavaju rizik od raka.\n2. Sedenje čini mišiće neaktivnim i šalje opasne signale metabolizmu\nKrupni mišići muskulature poput kvadricepsa i gluteusa tokom sedenja ne rade ništa. Kada su uposleni, ovi mišići proizvode korisne molekule, poput lipoproteina lipaze, enzima koji naučnici nazivaju “usisivačem masnoća iz krvotoka”. Istraživanje na pacovima pokazalo je da mirovanje smanjuje aktivnost lipaze za 90-95%, pa telo ne može da ukloni masnoće iz krvotoka, a dolazi i do pada “dobrog” HDL kolesterola.\nTakođe, samo par sati sedenja isključuje gen koji održava vaš kardiovaskularni sistem zdravim kontrolišući upale i nastanak naslaga na krvnim sudovima. Ono što zabrinjava je da nakod dana provedenog u sedenju, fizička vežba, poput trčanja, ne može da pokrene ovaj gen, objašnjava Mark Hamilton, direktor Programa za fiziologiju neaktivnosti na Istraživačkom Biomedicinskom centru Pedington u Luizijani.\nOno što je dobro, jeste da istraživanja pokazuju da kratki periodi aktivnosti tokom sedenja – stanjanje ili lagani hod – imaju pozitivan efekat. Koliko česti i dugi treba da budu ovi prekidi? Par minuta hodanja na svakih pola sata, može značajmo smanjiti štetne posledice sedenja, savetuju naučnici, pa bi osobe koje rade za računarom ili dugo uče za pisaćim stolom, umesto da sede, trebalo da što više stoje ili hodaju po pokretnoj traci prilikom rada.\nU svetlu novih naučnih saznanja, kako bi smanjila štetne posledice stajanja po dečije zdravlje, osnovna škola u engleskom gradu Bredfordu uvela je pisaće stolove za stajanje za decu od devet i deset godina, u okviru pilot projekta koji želi da ispita da li stajaći stolovi mogu da poboljšaju koncetntraciju i zdravlje kod učenika.\nTagovi :fizička aktivnost, neaktivna deca, rizik od raka, sedenje, sedenje je kao pušenje, sedenje je štetno, sedenje štetnost, sedentarni način života, zdravlje dece


Mišković se povlači sa čela Delta holdinga - KruševacGrad\nNova organizacija menadžmenta Delta holdinga po kojoj će, umesto predsednika kompanije i Borda direktora, kompanijom rukovoditi Upravni odbor i Izvršni odbor počinje od 1.juna. Dosadašnji predsednik kompanije Miroslav Mišković će ubuduće obavljati funkciju predsednika Upravnog odbora, saopšteno je iz Delta Holdinga, te navedeno da Mišković namerava da se povuče iz operativnog upravljanja kompanijo\n– Njegov fokus biće usmeren na internacionalni razvoj kompanije, na rad sa mladim ljudima u kompaniji, odnosno formiranje budućeg menadžmenta i na razvoj sela u Srbiji, posebno kroz kompanijski projekat Naše selo – saopšteno je iz Delta holdinga.\nPlan je da poslovanje vodi Izvršni odbor na čijem će čelu (CEO) biti Milka Vojvodić, dugogodišnji viši potpredsednik za ekonomiju i finansije, dok će članovi biti potpredsednici kompanije i generalni direktori grupa – članica Delta holdinga.\n– U trenutku kada slavimo 30 godina rada i kada se spremamo za useljenje u novu, najmoderniju poslovnu zgradu, pravi je momenat za promene u menadžmentu Delta holdinga. Imamo uspostavljeni sistem, koji ne zavisi od jednog čoveka i to smo pokazali u najsloženijim situacijama. Činjenica da postoji apsolutno poverenje u budući Izvršni odbor omogućava mi da se posvetim strateškim razmišljanjima, za koja sam uveren da su od ključnog značaja za razvoj Kompanije, ali i za razvoj Srbiji u celini – izjavio je Miroslav Mišković koji je osnivač i predsednik kompanije Delta holding te osnivač Delta fondacije.\nRođen je 1945. godine, a detinjstvo je proveo u rodnom selu Bošnjane, kod Kruševca. Završio je Ekonomski fakultet u Kragujevcu, poslovnu karijeru započeo je u filijali Jugobanke u Kruševcu te nastavio da radi u Hemijskoj industriji Župa A.D. u Kruševcu, gde je postao generalni direktor. Nepunih pola godine bio je potpredsednik Vlade Srbije, zadužen za privatizaciju. Funkciju je napustio svojevoljno, zbog neslaganja sa ekonomskom politikom Slobodana Miloševića. Kompaniju Delta holding osnovao je 1991. godine, a ona danas posluje u Srbiji, regionu, zemljama Evropske Unije, Rusiji itd. u oblastima poljoprivrede i proizvodnje hrane, distribucije i logistike, hotelijerstva, maloprodaje, nekretnina. Prema listi najbogatijih ljudi na svetu za 2007. godinu koju izdaje magazin Forbs, Mišković se našao na 691. mestu. On je prva osoba iz Srbije ikada rangirana na toj listi.\nPodsetimo da se protiv Miškovića i još devet optuženih, od 2012. godine vodi krivični postupak. Tada su bili uhapšeni i posle višemesečnog boravka u pritvoru pušteni su da se brane sa slobode, pošto su položili višemilionska jemstva u evrima. Miškovići i Milo Đurašković kao i još četiri okrivljena lica su zbog nedostatka dokaza odlukom Apelacionog suda pravosnažno oslobođeni optužbi za zloupotrebe sa putarskim preduzećima, ali suđenje za utaju poreza još uvek traje. Prema nedavnom pisanju portala Nova.rs Apelacioni sud u Beogradu zakazao je za 10. jun 2021. godine početak glavnog pretresa u drugostepenom postupku protiv Miškovića i ostalih optuženih u tom slučaju nakon što je u septembru prošle godine razmatrao žalbe na prvostepenu presudu protiv te odlučio da otvori glavni pretres u drugostepenom postupku i sam izvede ključne dokaze neophodne za donošenje pravosnažne presude.\n07.06.2020 0 294\n09.11.2019 0 84\n29.08.2018 0 208\n17. juna 2021., 18:27


Antić: Naftne kompanije da ne reaguju ishitreno zbog napada na Saudijsku Arabiju - 17.09.2019, Sputnik Srbija\nAntić: Naftne kompanije da ne reaguju ishitreno zbog napada na Saudijsku Arabiju\nCena derivata na benzinskim stanicama u Srbiji neće poskupeti u prvim danima nakon terorističkih napada u Saudijskoj Arabiji, uveren je ministar energetike... 17.09.2019, Sputnik Srbija\nekonomija, vesti, saudijska arabija\n© AP Photo / Nabil al-JuraniNafta\nCena derivata na benzinskim stanicama u Srbiji neće poskupeti u prvim danima nakon terorističkih napada u Saudijskoj Arabiji, uveren je ministar energetike Aleksandar Antić.\nOn je rekao da su poslednji događaji u Saudijskoj Arabiji svakako u prvi mah izazvali „značajan rast cena sirove nafte na svetskom tržištu“, te da će se tek videti kako će se to dalje odraziti na cenu i snabdevanje.\n„Nema dileme da Srbija, kao uvozno-zavisna država, kada je sirova nafta u pitanju, duboko zavisi od cene sirove nafte na svetskom tržištu. Ipak, sada treba sačekati stabilizaciju na tržištu, koja se svakako dešava, i u narednim danima videti kako će se ti događaji reflektovati na cenu u našoj zemlji“, rekao je Antić novinarima.\n„Videli ste da je cena sirove nafte porasla za dvadesetak odsto, ali je posle došlo do laganog pada cene. Danas je cena sirove nafte nekih desetak odsto veća nego pre ovog terorističkog napada“, rekao je Antić.\nOn je naglasio da očekuje od proizvođača, trgovaca i uvoznika da apsolutno profesionalno prilaze ovoj situaciji i „da ovaj pik tretiraju kao bilo koji drugi pik, kako sa te strane ne bismo imali neku dodatnu nervozu koja bi kreirala rast cena derivata“.


OO SNS Čajetina obeležio krsnu slavu – Vila As\nOpštinski odbor Srpske napredne strane u Čajetini je u utorak 27.oktobra proslavio slavu Svetu Petku. Svečanom činu rezanja slavskog kolača su prisustvovali članovi i simpatizeri stranke, kao i brojni gosti.\nOve godine je doktor Aleksandar Jeremić, predsednik Opštinskog odbora Srpske napredne stranke, lomio je slavski kolač sa sveštenikom Čajetinskim Dragišom Đuričićem.\nSveštenik Dragiša Đurić je domaćinima čestitao slavu i poželeo im puno uspeha u političkom radu u narednom periodu.\nPredsednik opštinskog odbora SNSa, Aleksandar Jeremić je čestitao slavu članovima SNSa i svim vernicima koji slave Svetu Petku. On se zahvalio članovima, simpatizerima i svima koji su podržali Srpsku naprednu stranku što su se okupili u velikom broju da obeleže stranačku slavu.\n“Nadam se da ćemo u nekom narednom periodu, prilikom narednih lokalnih izbora koji će biti 2016.godine napraviti dobar rezultat i preuzeti odgovornost za rukovođenje opštinom Čajetina. Pokazali smo da smo sposobni da povedemo opštinu Čajetina i da nismo tu se borimo samo radi vlasti, već da planove sprovedemo u delo,” istakao je predsednik OO SNS u Čajetini dr Aleksandar Jeremić.


Niški teniseri bez konkurencije u regionu | Grad\nNiški teniseri bez konkurencije u regionu\nLuka, Nikola Živković i Lazar Radenković (klik za uvećanje)\nMi smo se definitivno opredelili za intenzivniji rad sa mlađim kategorijama, klub naporno radi na stvaranju budućih šampiona i šampionki. Ovo su sjajni rezultati, nikad nije lako da vi u obe konkurencije osvojite sve medalje, a ne dešava nam se to prvi put.“ – istakao je Nikola Živković, predsednik kluba.\nPodsetimo se da je početkom ove godine naša reprezentacija igrala u Nišu sa Rusijom i to na čelu sa našim najboljim teniserom Novakom Đokovićem, početkom naredne igraće sa Amerikom. Sve su to svetske teniske sile, a to je ozbiljna promocija grada, popularizacija tenisa i pre svega sporta. Mi ćemo nastaviti u istom ritmu, publika u Nišu zaslužuje da uživa u tenisu.“ – dodaje Živković.


Maldonado najavljuje uspeh u Kanadi - Sportske.net\nMaldonado najavljuje uspeh u Kanadi\nPobednik trke za VN Španije na narednoj u Monaku nije uspeo da izveze ni jedan krug, ali uoči trke u Montrealu najavljuje još jedan dobar rezultat.\nAktuelna sezona Formule 1 je po opštem mišljenju, jedna od najzanimljivijih u istoriji, a između ostalih, tome je doprineo i Pastor Maldonado, koji je iznenadio trijumfom na Katalunji.\nUsledilo je odustajanje već u prvom krugu u Monaku, ali predstojeću trku za VN Kanade Maldonado vidi kao priliku da se ponovo prikaže u punom sjaju.\n''Očekujem dobar rezultat u Kanadi, obzirom da se sjajno osećam na stazi u Montrealu. Sviđa mi se što je ona kombinacija oštrih krivina i veoma brzih deonica, pa mislim da ćemo imati prilike da vidimo i dosta preticanja tokom trke'', najavljuje još jednu zanimljivu trku vozač Vilijamsa.


Honda najavila novi koncept na gorive ćelije - Ekologija e-magazin : Ekologija e-magazin\nHonda najavila novi koncept na gorive ćelije\nJapanska Honda je svakako pionir u razvoju vozila sa pogonom na gorive ćelije vodonika\nJapanska Honda je svakako pionir u razvoju vozila sa pogonom na gorive ćelije vodonika, a ovih dana je potvrđeno da će 2016. na tržište izaći naslednik aktuelnog “FXC klariti” modela.\nJoš 2002. godine, Honda je pokrenula program iznajmljivanja svog prvog automobila na gorive ćelije – “FXC”-a kompanijama, da bi do 2005. godine počela i individualna iznamljivanja.\nPar godina kasnije, predstavljen je “FXC klariti”, a za 2016. godinu je sada najavljen i naslednik, koji će se u martu pojaviti na japanskom, a nakon toga i evropskom i američkom tržištu.\nDva japanska giganta Honda i Tojota vide vodonik kao izvor energije budućnosti, pre svega jer može biti generisan iz različitih izvora, a i lak je za skladištenje i transport. Vozila na gorive ćelije su u suštini električni automobili koji koriste pakovanja ćelija vodonika koja generišu električnu energiju za pokretanje motora. Pakovanje ćelija u novom FCV konceptu je 33 posto manji od onog korišćenog u FVX klariti modelu, dok mu je snaga 134KS uz maksimalni domet od čak 700km.\nViše na sajtu MojAuto\nTags: gorivne ćelijehonda\nNext post Bogosavljević: Radi se na modelu finansiranja ekologije\nPrevious post Prva solarna biciklistička staza\n7 mesta koja će dobijati energiju od izmeta\nŽeljko Stanković, 11. January 2012.


Karta više za Nika Kejva – BeoWiki.com\nHome / Dešavanja u gradu / Karta više za Nika Kejva\n25. septembra 2017.\tDešavanja u gradu, Koncerti Komentari su isključeni na Karta više za Nika Kejva 380 Pregleda\nKONCERT Nika Kejva i „Bed sidsa“, zakazan za 28. oktobar u beogradskoj „Kombank areni“, najbolje je prodavan koncert cele svetske turneje australijskog muzičara, sve ulaznice su rasprodate, pa su organizatori zbog izuzetno velikog interesovanja proširili kapacitet na gornjim tribinama. Te ulaznice po ceni od 2.990 dinara mogu se kupiti u „Eventimu“ i blagajnama „Arene“, Doma omladine, Bilet centra Beograda…\nKejv i „Bed sids“ stižu u Beograd u okviru turneje na kojoj predstavljuju prošlogodišnji album „Skeleton tree“, koji je „Gardijan“ opisao kao „remek-delo ljubavi i razaranja“. Dok je snimao album, Kejv je doživeo tragediju – njegov 15-godišnji sin Artur je u Brajtonu, gde porodica živi, pod uticajem LSD slučajno pao sa litice visoke 18 metara i poginuo. U to vreme, većina tekstova za 16. studijski album bila je gotova, ali je Kejv tokom kasnijeg snimanja izmenio nekoliko tekstova, napisavši pesme o smrti, gubitku i ličnoj tuzi.\nPrethodni Kejvov nastup u „Areni“ 2008. proglašen je za najbolji koncert te godine u Srbiji. Bio je to jedan od najdužih Kejvovih koncerata, koji je trajao blizu 150 minuta, pri čemu je umetnik više puta ispunjavao muzičke želje fanova. Pre toga, slavni kantautor, književnik, scenarista i povremeni glumac održao je nezaboravan koncert 1990. u Studentskom kulturnom centru u Beogradu, dok je 2013. svirao na festivalu „Egzit“ u Novom Sadu.\nDIREKTOR „Kombank arene“ Đorđe Milutinović za naš list kaže da je beogradska publika 2008. oduševila i slavnog Nika Kejva.\n– On, koji je malo zatvoren tip, svirao je duže od 45 minuta samo bis i još je na kraju ispunjavao želje i pitao sa scene: „Ej, ti, lepa devojčice, ti riđa iz publike, šta želiš da ti sviramo“. Njegovi ljudi iz benda su mi rekli da ga nikada takvog nisu videli, a to je ona magija koju publika ima – otkrio je Milutinović.\narena Cave koncert Nick rasprodao\t2017-09-25\nTags arena Cave koncert Nick rasprodao


Izveštaj o napretku - Blic Online\nPredsednik Narodne skupštine Ivica Dačić izrazio je zadovoljstvo pozitivnim tonom i ocenom rada parlamenta u godišnjem izveštaju Evropske komisije o napretku Srbije u procesu evrointegracija, a koji mu je danas uručio šef delegacije EU u Srbiji Emanuele Žofre.\nMilićević (SPS): Izveštaj evroposlanika o napretku je pritisak na Srbiju\nIzveštaj evroposlanika Vladimira Bilčika o napretku Srbije o evropskom putu, koji je usvojio Evropski parlament, sve je samo nije izveštaj, to je jedan pritisak na Srbiju, ocenjuje šef poslaničke grupe SPS Đorđe Milićević.\nBilčik: EU posvećena evropskom putu Srbije\nEvropska unija i Evropski parlament i dalje podržavaju evropski put Srbije i pozdravljaju sve akcije koje srpske političke snage i civilno društvo preduzimaju u tom pravcu, izjavio je danas izvestilac Evropskog parlamenta za Srbiju Vladimir Bilčik.\nTekst izveštaja Evropskog parlementa o Srbiji dogovoren je prošle nedelje među parlamentarnim političkim grupama, a njegovo usvajanje u formi rezolucije očekuje se 24. i 25. marta, potvrđeo je Tanjugu u Evropskom parlamentu.\nI PODRŠKA I KRITIKA Evroposlanici podneli 385 amandmana na Izveštaj o napretku Srbije\nPoslanici Spoljnopolitičkog odbora Evropskog parlamenta podneli su 385 amandmana na nacrt izveštaja o Srbiji, koji je u decembru 2020. godine predstavio izvestilac Vladimir Bilčik.\nEvropska komisija: Neophodan HITAN napredak PREGOVORA Beograda i Prištine i formiranje ZSO\nEvropska komisija će danas objaviti izveštaj o napretku Srbije u procesu pristupanja Evropskoj uniji, u kojem se navodi da tempo pregovora između Brisela i Beograda i dalje zavisi od napretka u reformskom procesu u Srbiji, ali i od dijaloga o normalizaciji odnosa s Prištinom.\nDevenport: Opšta ocena Srbije pozitivna, ali zabrinuti smo za medijske slobode\nŠef Delegacije EU u Srbiji Majkl Devenport izjavio je danas da je opšta ocena Izveštaja EK o napretku pozitivna, te da je vreme za otvaranje poglavlja 35 i 32, a da početkom 2016. može doći i do otvaranja poglavlja 23 i 24.\nGojković: Otvaranje poglavlja do kraja godine\nPredsednica Skupštine Srbije Maja Gojković izrazila je danas očekivanje da će, nakon predstavljanja Izveštaja o napretku, do kraja godine biti otvorena prva poglavlja u pregovorima o članstvu Srbije u Evropskoj uniji.\nFajon: EU je više puta izneverila Balkan, ne može da dopusti da se to ponovo desi\nPoslanica Evropskog parlamenta i izvestilac za Srbiju Tanja Fajon ocenila je danas da je EU više puta izneverila Balkan i da ne može da dopusti da se to još jednom desi i istakla da politika proširenja utemeljena na kvalitetu i iskren dijalog sa EU, predstavljaju jedini put kojim treba da se ide.\nDevenport: Uskoro objavljivanje izveštaja o napretku Srbije ka članstvu EU\nŠef delegacije Evropske unije u Srbiji Majkl Devenport izjavio je danas da će u "veoma bliskoj budućnosti" biti objavljen godišnji izveštaj Evropske komisije o napretku Srbije ka članstvu u EU i da u njemu ne treba očekivati iznenađenja.\nDodik: Jačanje BiH je nerealno\nPredsednik Republike Srpske Milorad Dodik danas je ponovio da je Bosna i Hercegovina neodrživa država i da je njeno jačanje nerealno.\nDačić: Najpovoljnij Izveštaj EK do sada\nPremijer Srbije Ivica Dačić poručio je danas da je Izveštaj Evropske komisije o napretku Srbije ka EU, koji mu je danas uručio šef Delegacije EU u Srbiji Majkl Devenport, najpovoljniji do sada i naglasio da će Srbija nastaviti da radi na ispunjavanju kriterijuma i neophodnim unutrašnjim reformama.\nPolitička elita Makedonije izgradila ideološki zid prema susedima\nPotpredsednik delegacije Evropskog parlamenta za jugoistočnu Evropu Jelko Kacin (ALDE/LDS) je na današnjoj sednici odbora EP za spoljnu politiku o raspravi o Izveštaju o napretku Makedonije u 2010. godini Zorana Thalera pozvao makedonske političke lidere da podstaknu proces proširenja tako što će poslati ohrabrujuće vesti iz jugoistočne Evrope.


Tadić spreman da razgovara sa Tačijem – Nadlanu.com\nTadić spreman da razgovara sa Tačijem\nBEOGRAD, 15. decembra 2010. (Beta) – Predsednik Srbije Boris Tadić izjavio je u sredu uveče u Beogradu da je spreman da razgovara sa premijerom Kosova Hašimom Tačijem, uprkos tome što se Tači dovodi u vezu sa zločinima nad Srbima.\n“Moramo da pregovaramo sa svakim koga kosovski Albanci izaberu za svog legitimnog predstavnika”, rekao je Tadić novinarima u beogradskom Sava centru na proslavi osam godina od osnivanja G17 plus.\nTadić je istakao da treba proveriti navode iz izveštaja izvestioca Saveta Evrope Dika Martija o prodaji organa Srba koje su zarobili pripadnici bivše Oslobodilačke vojske Kosova, a koji se dovode u vezu sa Tačijem. Na pitanje novinara da li je spreman da razgovara sa Tačijem, Tadić je odgovorio potvrdno.\n“Nemamo prava na lični stav kada zastupamo javni interes”, rekao je predsednik Srbije i dodao da i međunarodna zajednica “mora da zauzme stav” u vezi sa izveštajem Martija o zločinima na Kosovu.\nPozivajući se na rezultate istrage o trgovini organima izvestioca Saveta Evrope Dika Martija, strani mediji su objavili da je Tači na čelu “organizacije nalik mafiji” koja je odgovorna za krijumčarenje oružja, narkotika i ljudskih organa u istočnoj Evropi.


Uvoznik "Opela" za BiH godinama varao njemačkog giganta i državu – Fokus.ba\nUvoznik “Opela” za BiH godinama varao njemačkog giganta i državu\nProtiv ovlaštenog dilera automobila “Opel“ u BiH, sarajevskog Auto centra „Betanija“ pokrenuta je opsežna istraga zbog sumnje da su godinama varali poznatu njemačku kompaniju dostavljajući joj lažnu dokumentaciju kako bi dobili popust na njihove automobile milionske vrijednosti, a uz to su oštetili i UIO BiH za najmanje pola miliona KM jer su na umanjenu vrijednost automobila plaćali znatno manje PDV-a, ekskluzivno otkriva poslovni portal CAPITAL.ba.\nIstragu o ovom slučaju vode Državna agencija za istrage i zaštitu BiH (SIPA), ali i Uprava za indirektno oporezivanje (UIO) BiH.\nPrikupljena je obimna dokumentacija u kojoj je do detalja opisano kako je uvoznik iz Sarajeva varao njemačkog partnera, državu, ali i kupce prilikom uvoza i prodaje „opelovih“ automobila.\nPrevara se odvijala tako što su, po nalogu vlasnika Auto centra „Betanija“ Muamera Ganića, „Opelu“ dostavljani lažni dokumenti na osnovu kojih je ovaj auto centar dobijao popust na automobile. Taj popust je išao i do nekoliko hiljada eura po automobilu.\nU dokumentaciji koja je u posjedu CAPITAL-a, navedeno je da je Ganićev auto centar lažirao uslove kako bi dobio popust koji njemački „Opel“ uobičajeno daje svim rent-a-car agencijama u svijetu, a koji se kreće i do 4.000 eura po automobilu.\n„Nakon što u BiH uveze vozilo po nižoj cijeni, na šta je automatski platila i manji PDV, AC „Betanija“ je tada pronalazila kupca koji nije zadovoljavao uslove za uobičajeni rent-a-car popust i prodavala mu automobil po nižoj maloprodajnoj cijeni, ali je i pored toga „Betanija“ ostvarila enormnu maržu, jer je prethodno dobila i uvezla vozilo po povoljnijim uslovima“, navodi se u dokumentaciji.\nMeđutim, ni tu nije kraj falsifikovanju papira i prevarama.\nAC „Betanija“ je, kako bi se obezbijedila u slučaju da „Opel“ zatraži reviziju, pravila fiktivne račune na ime fiktivne rent-a-car agencije, falsifikovala saobraćajnu dozvolu i sva ostala dokumenta koja bi im u slučaju revizije bila potrebna.\n„Samo do 28. februara ove godine planiran je uvoz gotovo 20 automobila sa umanjenim iznosom fakture i lažiranim uslovima na osnovu kojih će „Opel“ odobriti RENTAL popust“, piše u jednom od pribavljenih izvještaja.\nKao jedan od primjera navodi se da su lažirani i uslovi „Opel akcije 24h“ održane 23. i 24. januara prošle godine tako što je od 31 prijavljenog prodatog vozila čak 19 bilo sa lažiranim uslovima za popust.\nZarađivali i na invalidima\nOvaj auto centar slično je radio i sa popustima za invalide, falsifikujući ljekarska uvjerenja o invalidnosti kako bi dobili popust i umanjenje PDV-a.\nU prijavi, koja je takođe u posjedu CAPITAL-a, se navodi i da je AC „Betanija“ imao program za falsifikovanje saobraćajnih dozvola kako bi se „Opel GM“ reviziji prikazali i opravdali prethodno dati popusti na ulaznim fakturama za carinjenje. To su radili kako bi ispunili jedan od uslova da bi im njemački Opel“ odobrio popuste na predračunima i računima, a koji su osnovica za carinjenje (s obzirom na to da neka vozila dolaze van EU i bez EUR 1 obrasca pa se na njih plaća i carina) i obračun PDV-a, koji se plaća na sva uvezena vozila bez obzira na porijeklo.\n„Falsifikovane su saobraćajne dozvole za sedam vozila. Inače u akciji „Opela“ za model Astra Classic prodano je oko 30 vozila, pa je moguće da su i za ostalih 23 vozila takođe falsifikovane saobraćajne dozvole“, navedeno je između ostalog u ovim dokumentima.\nPored toga, kako se tvrdi u izvještaju, lažirali su godinu proizvodnje automobila, pa je tako Opel Astra GTC 3DR proizvedena 2013. godine, u dokumentaciji registrovana na godište proizvodne 2015.\nNavedeno je i da je Muamer Ganić podmitio svog bližeg rođaka koji radi u UIO kako bi ga savjetovao ili „pokrivao“.\nU jednom dijelu prijave govori se i o tome da su u automobile umjesto novih, ugrađivani polovni dijelovi.\nPortparol Uprave za indirektno oporezivanje (UIO) BiH Ratko Kovačević potvrdio je za CAPITAL da je ovoj, ali i na adresu nekoliko drugih institucija, dostavljena prijava grupe radnika AC „Betanija“ o brojnim nezakonitostima u toj firmi koje su trenutno predmet provjere UIO.\n„Mi smo po toj prijavi preduzeli određene aktivnosti i one su u ovom trenutku u toku. Naši inspektori u sektoru za poreze kontrolišu ovog obveznika i nakon što ta kontrola bude okončana i ukoliko bude utvrđeno da postoji sumnja da je budžet oštećen u smislu utaje PDV-a ili bilo čega sličnog, mi ćemo kontaktirati Tužilaštvo BiH kako bi zajedno radili na ovom predmetu“, kazao je Kovačević.\nCAPITAL saznaje da su o ovim malverzacijama upoznati su i predstavnici „Opela“ koji su od Agencije za identifikaciona dokumenta, evidenciju i razmjenu podataka BiH zatražili informacije o registraciji i imenima svih kupaca prodatih „Opel“ vozila kako bi se mogli uporediti sa prijavljenim od strane AC „Betanija“.


“Biću žigosan, ali neću da potpišem nezavisnost Kosova” – DnevniZurnal\nby admin 29/05/2021, 13:25 999 Views\nPredsednik Srbije Aleksandar Vučić rekao je da neće potpisati nezavisnost tzv. Kosova.\nOn je na otvaranju sednice Glavnog odbora SNS kazao da će dijalog s Prištinom biti nastavljen sredinom juna.\n“Pre i posle toga bićemo izloženi mnogim pritiscima. 2008. kada su Albanci doneli odluku, a onda krenuli u stvarnje nezavisne države, reakcija srpske države bila nikakva, jer nam je i državno rukovodstvo bilo baš tako”, kazao je Vučić.\nOn je rekao da Srbija jeste deo sveta i želi kompromis, ali je izneo jasne “crvene linije”.\n“Biću apsolutno pod najvećim pritiskom, prokazan i žigosan, ali evo da kažem – neću da im potpisujem priznanje nezavisnog Kosova”, poručio je on.\nKazao je da odluke u Srbiji neće donositi strani ambasadori, niti će moći da postavljaju ljude na pozicije.\n“Dok smo ovde i dok je SNS-a, Srbija će da se pita i Srbija će da donosi odluke”, rekao je on.\n“Nemojte imati iluzija da se razgovara na način da imamo šansu da neku ideju predočimo na drugačiji način”, rekao je on ističući da je Srbija danas u situaciji koja je izuzetno teška posle jednostranog proglašenja nezavisnosti Kosova, izuzimanja razgovora izvan UN, kao i odluke Međunarodnog suda pravde i postavljanja granice na Jarinju.\n“Devet godina smo se borili i izborili dokumenta za koje sam već tada rekao da će biti problem za Albance. Zato nisu ispunili ZSO. Mislite li da se i oni koji su potpisali sa zapada uzbuđuje zbog toga? Ako bi izašli iz razgovora mi bi bili krivi zbog napuštanja dijaloga i ne nastavljamo da pričamo, ni sam ne znam o čcemu. Moramo da učestvujemo u dijalogu, da budemo deo sveta”, naglasio je Vučić.\nRekao je da je zato važna Skupština stranke, na kojoj će biti moguće da se razmišlja o kandidatima, jer će on kao predsednik stranke i države biti izložen najvećem pritisku.\n“Srbija je deo sveta, ali ako neko misli da postoji taj pritisak mogu da poručim neću da im potpisujem priznanje nezavisnog Kosova”, podvukao je on.\nPreneo je da je doneta posebna strategija, a na kojoj rade i neki Srbi, u kojoj su napisali da je Vučić zlikovac koji neće da potpiše nezavisnost, i prema kojoj će izvršiti pritisak na hrabre zemlje, posebno ističu hrabrost Grčke.\nTime, objašnjava, oni žele da te zemlje dođu skoro do nivoa priznanja, pa onda ulaska, preko drugih Kosova u Nato, te bi Srbi razumeli da je gotovo kada Kosovo postane članica NATO.\nNastaviće, dodao je, i sa kriminalizacijom njegove porodice.\n“To su radili i uz podršku pojedinih naših članova koji su pomislili da će dobiti neki pehar ili medalju od nekog iz inostranstva, ili ustoliče ih na vlast. Mogli ste da čujete u deklaraciji koju smo usvojili da je suština vođenja zemlje u tome da sasmostalno donosite odluke. Da razgovaramo sa svim ambasadorima, svetskim i evropskim liderima, ali da uvek smete da kažete da neće odluke u ime Srbije donositi nijedan stranac, nijedan ambasador, nijedan svetski lider, već mi građani Srbije”, podvukao je on.\nRekao je da je ponosan što je SNS vodila takvu politiku, te ukazao da mu se gade ljudi, pa tako i oni u sopstvenoj stranci koji misle da će ih ambasadori dovesti na čelo stranke ili na funkciju da upravljaju Srbijom.\n“Ljudi hoće da se naš narod pita, a ne stranci, ambasadori, tajkuni, ne oni koji ne žele Srbiji dobro. Dok je SNS-a Srbija će da se pita, Srbija će da donosi odluku”, podvukao je Vučić.\n“Optužen sam da sam izvršio državni udar u CG”\n“Jutros sam optužen da sam izvršio državni udar u Crnoj Gori, zato što je neko nešto rekao sa vladikama ko će da bude mitropolit”, kazao je Vučić.\nKako je dodao, nije ni znao da neki posećuju patrijarha srpskog.\n“Niti sam rekao ko treba da bude mitropolit, nego oni”, napomenuo je on.\nKako je dodao, Srbija mora da bude kriva uvek, jer pita za prava svojih građana u Crnoj Gori.\n“Kako je moguće da 24 odsto Albanaca u Severnoj Makedoniji ima više prava nego 29 odto Srba u Crnoj Gori. E onda je – skratite ga za glavu, on je zlikov”, rekao je on.


Popularni japanski proizvođač automobila najavio je da će 23. oktobra, na sajmu u Tokiju predstaviti svoje prvi električni automobil...\nI Mazda je odlučila da se pridruži ostalim auto kompanijama i da uplovi u svet elektro vozila. Kako vreme prolazi, sve je jasnije da će fosilna goriva nestati i da ćemo morati da potražimo druge vrste energije kako bismo pokretali naše metalne mezivmce. Takođe, fosilna goriva stvaraju ogromna zagađenja na planeti i povećavaju temperaturu, što je pokazala i statistika, jer je jul mesec ove godine bio najtopliji u ljudskoj istoriji.\nMazda nije otkrivala mnogo detalja koji su vezani za ovaj automobil osim izjave da se ovde radi o „potpuno novom modelu“. Prototipovi koji su prikazivani pre nekoliko meseci pokazali su da se ovaj auto pravi na školjci Mazda CX-30 modela, ali iz Mazde tvrde da su to bili samo počeci i da će novi elektro automobil biti nešto sasvim novo i sveže.\nNikakve informacije o agregatu nisu poznate, ali se veruje da će Mazda koristiti sličan motor koji se pojavljivao u prototipovima. Reč je o elektro motorima koji mogu da pređu 240 kilometara sa jednim punjenjem i koji razvijaju oko 140 konjskih snaga.\nIpak, tačne detalje i potvrde ćemo saznati za tačno mesec dana, kada se bude otvorio dugoočekivani sajam automobila u Tokiju.


POSLUJU OD 1932: Zrenjaninski Radijator ide pod stečaj\nDNEVNICA 5.000 DINARA A RADNIKA NEMA: Poslodavci novac dele i šakom i kapom, 55\t48\nSnezana Djuric Pijevac\t 21.02.2017. 12:24h 00:00h\nZRENJANIN - Privredni sud u Beogradu doneo je rešenje o pokretanju stečaja nad preduzećem za proizvodnju radijatora i kotlova Radijator koje posluje u Zrenjaninu.\nPrivredni sud je novembra prošle godine pokrenuo prethodni stečajni postupak Radijatora a krajem januara ove godine isti sud utvrdio je da je dužnik kroz Unapred pripremljen plan reorganizacije (UPPR) pokušao da prevazidje finansijske probleme.\nTaj plan nisu izglasali poverioci, a utvrdjeno je i da je većina imovine Radijatora pod hipotekom i da su obaveze veće od imovine. U rešenju o pokretanju stečaja navodi se i da je uvidom u izvod sa sajta Narodne banke krajem oktobra prošle godine sud utvrdio da je račun tog preduzeća u blokadi 1.070 dana u iznosu od 675,2 miliona dinara.\nPreduzeće Radijator od 1932. godine posluje u Zrenjaninu, privatizovano je 2000. godine, a od 2007. njegov većinski vlasnik je konzorcijum iz Hrvatske sa udelom od 50,62 odsto.Osnovna delatnost te firme sa sedištem u Beogradu je proizvodnja radijatora i kotlova za centralno grejanje.\nU pogonima u Zrenjaninu radilo je oko 400 radnika kojima je pred novogodišnje praznike isplaćeno po 5.000 dinara od oktobarske zarade i poručeno da ne dolaze na posao, a proizvodnja u fabrici obustavljena jer je zbog duga od blizu 600 miliona dinara isključena struja.\nŽENA FUDBALERA IMA NOGE ZA MEDALJU: Jovana samo u gaćicama, nosi VRTOGLAVE štikle, a na stopalu TETOVAŽA! Sofija ostavila komentar 1\nDNEVNICA 5.000 DINARA A RADNIKA NEMA: Poslodavci novac dele i šakom i kapom, a evo zašto Srbi neće da rade ovaj posao 55\t48


Razlog su radovi na vodovodnoj i kanalizacionoj mreži koji su trebali biti završeni u oktobru prošle godine, a novi i poslednji rok, kako tvrde u opštinskoj vlasti, je 5. novembar.\nGrađani i vlasnici objekata koji se nalaze na deonicama gde se izvode radovi gube strpljenje zbog velike prašine, buke i raskopanih ulica, neki su i zatvorili radnje, a prvi ljudi Bileće im poručuju da se strpe još nepuna dva meseca i da će sve biti završeno.\n-Ne možemo ništa. To su ogromne količine prašine koje su ušle u kuću, stavljamo najlone. Bili smo nedavno u opštini i povremeno nam šalju cisterne da bi malo ublažili prašinu. Ovako, kao ovog leta, se ne može živeti - kaže jedna Bilećanka čija se kuća nalazi uz magistrani put Bileća - Gacko.\nDok se Bilećani bore sa prašinom i bukom opštini su već na naplatu stigle prve rate kredita za ovaj projekat.\nDa je bilo propusta u projektu i izvođenju radova priznaje i menadžer opštine Bileća Mihajlo Vujović, ali spekulacijama naziva informaciju da se niko nije pristao da asfaltira ulice koje su završene, pošto je bilećka kasa prazna.\n-Bilo je slabosti u projektu, projekat je dopunjavan. Nije se radilo po fazama, pa kad se završi jedan deo da se raskopa drugi, nego je sve raskopavano - nabraja Vujović neke od nedostataka.\nOn dodaje da ulice koje su poravnate nakon postavljanja cevi neće biti krpljene, već će celom dužinom ulica u centru grada biti postavljen novi asfalt.\n-Prvo asfaltiranje dela magistralog puta prema Gacku, gde su radovi završeni očekujemo narednih dana, a posao će raditi „Hercegovina putevi“. Prvobitno je bilo planirano da se raskopane ulice samo zakrpe, ali pošto je JP „Putevi RS“ pristalo da asfaltira deonicu magistralnog puta Bileća-Gacko, asfalt koji je bio planiran za krpljenje rupa na magistrali biće korišten za druge ulice - objašnjava Vujović.\nOn kaže da pošto je za magistralni put potreban deblji sloj asfalta od gradskih ulica, ono što je preostalo sa magistrale biće dovoljno da se asfaltira glavna i još neke ulice u centru, dok će ulice koje se uključuju na te saobraćajnice biti krpljene.\nDok prašine imaju i previše, Bilećani celo leto nisu čuli šta oni koje su birali misle o ovim i drugim opštinskim problemima, jer su sednice Skupštine opštine Bileća, koje je tražila i opozicija i vladajuća većina, nekoliko puta prekidane zbog nedostatka kvoruma.\nNova je zakazana za kraj septembra, a na dnevnom redu je i izveštaj o izvršenju budžeta za predhodnu godinu.\nProjektovani budžet za ovu godinu je oko 10,5 miliona KM, iako su, kako tvrde bolje upućeni u gradsku kasu, realni prihodi za tri miliona manji, a dugovi opštine su se već odavno nagomilalini.


Tokom radova, veza između Nemanjine i Savske biće zatvorena za saoraćaj. Zbog toga će vozila sa linije 3A do terminusa "Beograd na vodi" ići ulicama Savska, Drinska, Sarajevska, Hajduk Veljkov venac, Balkanska, Gavrila Principa, Mihaila Bogićevića, Karađorđeva, Zemunski put, Bulevar Vudroa Vilsona. U smeru ka Kneževcu saobraćaće ulicama Bulevar Vudroa Vilsona, Nikolaja Kravcova, Savska i dalje redovnom trasom.\nAutobusi sa linija 51, 511 i 601 će u smeru ka Beogradu na vodi voziti Savskom, Drinskom, Sarajevskom, Hajduk Veljkovim vencem, Balkanskom, kroz ulicu Gavrila Principa, Mihaila Bogićevića, Karađorđevom i dalje redovno.\nrekonstrukcija saobraćaj Savski trg promena režima saobraćaja\nNEKAD LJUBIMCI, SAD PREPUŠTENI ULICI I HLADNOĆI: "Veterina" apeluje na građane koji imaju mogućnosti da nahrane životinje\nHLADNI dani i zimski period od decembra do marta najteži je za napuštene pse, i to mahom vlasničke, kojih u ovim snežnim danima na ulicama ima mnogo.\n16. 01. 2022. u 07:52\nSPREMITE ZALIHE: Delovi Rakovice sutra bez vode\nZBOG radova na vodovodnoj mreži u Rakovici, pojedini građani te opštine u utorak, 18. januara, od osam do 18 sati, neće imati vodu.\n16. 01. 2022. u 18:48\nNOVA OGRADA ZA CRKVENU PORTU U BOLJEVCIMA: Renoviranje u sklopu obnove trga\nKAO što je ranije bilo najavljeno, u okviru kompletne rekonstrukcije centralnog trga u Boljevcima, kao završna faza radova izgradiće se i nova ograda oko porte crkve Svete Petke.\n16. 01. 2022. u 17:49\n23:36 LAĆA O GUBITKU BRATA I MAJKE I ODRASTANJU S KUĆNOM POMOĆNICOM: Pravio spletke estradnim ličnostima - "Život ide dalje"


POČELO KAŽNJAVANJE VOZAČA: Srednja brzina od jutros se mjeri na svim naplatnim rampama, a evo gdje DEŽURA POLICIJA - RTV Doboj\nSaobraćajna policija počela je jutros od 8 sati da kažnjava vozače na osnovu merenja srednje brzine na svim naplatnim rampama na auto-putu, saznaje “Blic”.\nSankcionisanje bahatih za volanom na auto-putu počelo je prošlog septembra, ali samo na pojedinim deonicama i određenih dana. Tako je samo za vikend, 9. i 10. septembra, kažnjeno, kako je “Blic” pisao, čak 7.820 vozača, a stranci najviše pamte dane oko katoličkog Božića kada su sancionisana 862 vozača sa inostranim tablicama.\n– Mnogi vozači su razumeli da se prekoračenje srednje brzine na auto-putu sankcioniše još od prošlog septembra pa voze sporije. Ako želimo da primenimo ovu meru kako bi se još smanjio broj saobraćajnih nezgoda na autoputu, onda bi trebalo da na svakoj naplatnoj rampi stavimo upozorenje na više jezika da se kontroliše srednja brzina – naglašava Okanović.


PL: Totenhem bez Kejna stiže na Old Traford, Arsenal i Liverpul “sigurice” - Sport ekspres\nPorazom od Hadersfilda u prošlom kolu, Mančester Junajted ne samo da je izgubio korak za gradskim rivalom Sitijem, već ga je sustigao i Totenhem. Upravo ova dva rivala odigraće danas na “Teatru snova” u Mančesteru međusobni meč u okviru 10. kola Premijer lige (13.30, TV Sportklub). Ko pobedi, postaće najozbiljniji konkurent Gvardiolinoj “kaznenoj ekspediciji“ iz plavog dela Mančestera u borbi za titulu.\nAtmosfera u Junajtedu se pokvarila posle poraza u Hadersfildu. Murinjo je okrivio pojedine igrače poput Marsijala i Erere i pribegao starom receptu da u javnosti svaljuje krivicu na igrače, što u svlačionici izaziva nepoverenje. Bez Pogbe i Felainija, Junajted više nije čvrst kao na početku sezone i došlo je do pada u formi. Murinjo je do sada obično birao defanzivu u derbi okršajima i igru na bod, ali sada ima imperativ pobede. Bod mu neće mnogo značiti s obzirom na Sitijevu formu i raspored do Nove godine.\nKoliko je pobeda bitna Murinju i Junajtedu, toliko je važna i Totenhemu koji je u sjajnoj formi, ima četiri pobede zaredom, ali će na travu Old Traforda da izađe bez povređenog Harija Kejna. Englez je igrao fenomenalno u poslednje vreme. Postigao je osam golova u šest utakmica. Sa takvim Kejnom, Totenhem može da pobedi svakoga, pa i Junajted, ali bez njega… Prvi strelac Premijer lige povredio se prošlog vikenda u fanstastičnoj pobedi nad Liverpulom, od koje nije uspeo da se oporavi.\nIz Totenhema su poručili da je u pitanju manje istegnuće zadnje lože na levoj nozi. A s obzirom da ovakve povrede zahtevaju odmor, u taboru “Pevaca” su odlučili da ne rizikuju. Predviđa se da bi pauza mogla da traje i do 18 dana.\nNajlakši posao danas bi trebalo da imaju Arsenal i Liverpul.\nČeta Arsena Vengera dočekuje Svonsi (16.00). “Topdžije” su u dobroj formi, u poslednjih osam mečeva u svim takmičenjima zabeležili su sedam pobeda, pa nema sumnje da u dobrom raspoloženju dočekuju današnjeg rivala.\nLiverpul mora da pobedi, inače će stolica Jirgena Klopa biti poprilično uzdrmana. “Redsi” već sada nemaju prava na kiks jer su vodeći timovi odmakli u borbi za titulu, a na “Enfild”danas dolazi Hadersfild (16.00), ekipa koja je napravila veliko iznenađenje u prošlom kolu pobedivši Mančester Junajted. Loša vest je domaće je i ta da sjajni Brazilac Filipe Kutinjo neće biti u sastavu zbog povrede butine. Kutinjo neće dugo odsustvovati sa terena, ali moguće je da zbog predostrožnosti bude van konkurencije i za utakmicu Lige šampiona protiv Maribora u sredu, odnosno Vest Hema tri dana kasnije. Klop već duže vreme ne može da računa na Sadija Manea i Adama Lalanu. Umesto Kutinja na terenu će se verovatno naći Okslejd Čemberlen. Bez obzira na sve činjenice, Liverpul je veliki favorit protiv Hadersfilda i sve sem trijumfa izabranika nemačkog stručnjaka bilo bi prvorazredno iznenađenje.\nU poslednjem meču dana Čelsi gostuje Bornmautu (18.30). Menadžer Antonio Konte poludeo na jučerašnjoj konferenciji za medije iziritiran pisanjem medija, koje je okrivio za stvaranje negativne atmosfere između njega i kluba.\nNaime, mediji na ostrvu dodatno otežavaju Konteu pisanjem da je Karlo Anćeloti, navodno, najozbiljniji kandidat za preuzimanje klupe “Plavaca”.\nČelsi nije ubedljiv u poslednje vreme, ali se očekuje trijumf protiv “trešnjica”. Kante i Mozes neće biti u konkurenciji za tim.\n13.30h Mančester Junajted – Totenhem\n16.00h Arsenal – Svonsi\n16.00h Kristal Palas – Vest Hem\n16.00h Liverpul – Hadersfild\n16.00h Vest Bromvič – Mančester Siti\n16.00h Votford – Stouk\n18.30h Bornmut – Čelsi\n15.30h Brajton – Sautempton\n18.00h Lester – Everton\nPrevious Previous post: Real spreman da igra u Kataloniji: Samo fudbal , ništa politika\nNext Next post: Sport ekspres saznaje: Muslin dobija šut kartu?!


Bakina Tajna domaći pekmez šljiva 375g tegla cena akcija Srbija\nBakina Tajna domaći pekmez šljiva 375g tegla cene\nTrenutno nemamo slike za Bakina Tajna domaći pekmez šljiva 375g tegla\nEPonuda nije internet prodavnica već Vam omogućava da brzo i lako nađete Bakina Tajna domaći pekmez šljiva 375g tegla po najjeftinijoj ceni. Naš cilj je da kupci budu što bolje informisani o ponudi Bakina Tajna domaći pekmez šljiva 375g tegla na tržištu Srbije. Vrlo lako nalazite željeni proizvod za kategoriju Pekmez cene, ne morate da lutate od sajta do sajta za Bakina Tajna Pekmez, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bakina Tajna domaći pekmez šljiva 375g tegla sa PRODAVCEM. EPonuda ne može da garantuje potpunu tačnost specifikacije i slika za Bakina Tajna domaći pekmez šljiva 375g tegla. Pre kupovine, podatke za Bakina Tajna domaći pekmez šljiva 375g tegla proverite na sajtu PROIZVOĐAČA.


Telekom Srpske finansira dokapitalizaciju crnogorskog M:tela - Akta.ba\nTelekom Srpske finansira dokapitalizaciju crnogorskog M:tela\n18.03.2010. 11:00 / Izvor: Nezavisne novine\n"Telekom Srbija" i "Telekom Srpske" će direktno iz svojih profita finansirati dokapitalizaciju crnogorskog "M:tela" u vrijednosti od 40 miliona eura, shodno njihovom vlasničkom udjelu u toj kompaniji.\n"Telekom Srbija" posjeduje 51 odsto akcija "M:tela", dok je "Telekom Srpske" svojih 49 odsto akcija kupio 1. februara za deset miliona eura od holandske firme "Ogalar" čiji je vlasnik srpski biznismen Miroslav Mišković.\nPrema Rajšićevim riječima, osnovni problem "M:tela" u prethodnom periodu bila su dugovanja koja su nastala zbog niskog osnivačkog kapitala.\n"Finansirali smo investicije vrijedne 95 miliona eura, što nije moglo da se pokrije samo kreditima, zbog čega je i bila potrebna dokapitalizacija", rekao je Rajšić, dodajući da je nju trebalo sprovesti mnogo ranije.\nOn je rekao da će "M:tel" u najkraćem roku riješiti svoja dugovanja, kojih, kako tvrdi, nije bilo prema državi, nadležnoj agenciji ili nekom državnom subjektu u Crnoj Gori. Rajšić je objasnio da je visoka zastupljenost "M:tela" na crnogorskom tržištu, koja je u kratkom periodu dostigla oko 30 odsto, imala implikacije na poslovanje firme.\n"Pokazalo se kao veoma jasno da je osnivački kapital nizak, što je osnovni problem koji je kompanija riješila", istakao je Rajšić.


Bezbjednost je jedan od najvažnijih preduslova za ostvarivanje demokratije, vladavine prava i ljudskih prava. CEDEM se bavi monitoringom reforme sektora bezbjednosti kao i međunarodnom i regionalnom bezbjednosnom dinamikom, s posebnim naglaskom na Crnu Goru. Na temelju vlastitih istraživanja objavljuju se analize i preporuke namijenjene poslanicima, vladinim zvaničnicima, državnoj upravi, zaposlenima u bezbjednosnim institucijama, civilnom društvu itd.\nU okviru ovog Odjeljenja realizovana su dva regionalna projekta. Prvi je „Jačanje kapaciteta organizacija civilnog društva za mapiranje i monitoring reforme sektora bezbjednosti 2008-2011“, čiji rezultati su publikacije i izvještaji u različitim oblastima reforme (transparentnost, demokratska kontrola i nadzor, zastupljenost itd). Takođe, CEDEM je zahvaljujući ovom projektu postao jedan od 7 članova regionalnog Konzorcijuma nezavisnih istraživačkih centara Zapadnog Balkana. CEDEM je realizovao i drugi istraživački projekat regionalnog Konzorcijuma nezavisnih istraživačkih centara Zapadnog Balkana, u saradnji sa Norveškim institutom za međunarodne odnose (NUPI) iz Osla: „Do koje mjere je bezbjednosna zajednica izgrađena na Zapadnom Balkanu?“\nRegionalna konferencija u Skoplju: Bezbjednosne tranzicije na Zapadnom Balkanu\nRegionalna konferencija Bezbjednosne tranzicije na Zapadnom Balkanu – od zone konflikta do bezbjednosne zajednice? je okupila u Skoplju nezavisne istraživačke centre iz Makedonije, Albanije, Srbije, Bosne i Hercegovine, Kosova, Crne Gore i Hrvatske.\nPrezentacija Studije o zaštiti djece u pokretu\nCentar za prava djeteta Crne Gore je organizovao okrugli sto na kojem je predstavljena Studija o zaštiti djece u pokretu, koja je pripremljena uz podršku organizacije Save the children za sjevernozapadni Balkan.\nOkrugli sto: Ključni izazovi u sistemu azila i upravljanja iregularnim migracijama\nPovodom završetka projekta Podrška crnogorskom sistemu upravljanja azilom i iregularnim migracijama koji je podržan od strane Ambasade SR Njemačke u Crnoj Gori, CEDEM i Građanska alijansa su organizovali okrugli sto na kojem je predstavljen Izvještaj o ključnim izazovima u sistemu azila i upravljanja iregularnim migracijama.\nTrening o upravljanju azilom i ilegalnim migracijama\nU organizaciji CEDEM-a i Građanske alijanse, u hotelu Maestral u Miločeru, održava se dvodnevni trening o međunarodnim i evropskim standardima i praksi u oblasti azila i upravljanja iregularnim migracijama, za predstavnike Ustavnog suda Crne Gore, Vijeća za prekršaje, advokature, granične policije, Direkcije za azil i Uprave za zbrinjavanje izbjeglica.\nKonferencija: Thinking 4 Governance


Prihvatilište za decu | Uručena donacija Prihvatilištu za decu\nUručena donacija Prihvatilištu za decu\nPrihvatilištu za decu grada Beograda danas je uručen automobil „micubiši pajero”, donacija Ambasade Italije u Beogradu. Uručenju su prisustvovali Đanfranko Petrucela, prvi savetnik ambasade Italije, Gorana Rasić, predstavnica Đenerali osiguranja, Milena Beočanin, pomoćnica sekretara za socijalnu zaštitu, i Danijela Stajković, rukovodilac Prihvatilišta za decu.\nDanijela Stajković zahvalila je na ovoj donaciji i istakla veliki značaj koji ona ima za funkcionisanje Prihvatilišta u redovnim i vaninstitucionalnim aktivnostima.\nMilena Beočanin je takođe zahvalila Ambasadi Italije na upućenoj donaciji, kao i Đenerali osiguranju Srbija što su se priključili ovom humanitarnom gestu.\n– Grad Beograd nastoji da svim korisnicima prava i usluga socijalne zaštite obezbedi uključenost u širu društvenu zajednicu, te je od izuzetnog značaja saradnja sa društveno odgovornim kompanijama. Vozilo će biti od velike koristi za decu Prihvatilišta jer će im omogućiti lakše učestvovanje u svim aktivnostima van ustanove – istakla je Milena Beočanin.\nNa prijemu, koji je 2. juna održan u ambasadi u Beogradu povodom Dana Republike Italije, ambasador Đuzepe Manco najavio je ovu donaciju i uručio, u znak solidarnosti, Prihvatilištu za decu ključeve automobila. Đenerali osiguranje Srbija priključilo se donaciji, obezbedivši potpun servis i registraciju vozila.


Ona je ovog četvrtka sa trenerom Goranom Obradovićem otputovala u Škotsku, gde će braniti zlatnu medalju osvojenu u Beogradu pre dve godine, kada je ostvarila skok od čak 7,24 metra, što je treći najbolji rezultat u istoriji.\nPrethodno je i 2015. godine bila najbolja na Evropskom dvoranskom šampionatu u Pragu, pa bi eventualnim osvajanjem najsjajnijeg odličja i u Glazgovu, postala tek druga takmičarka u skoku udalj koja je tri puta zaredom uspela da pokori kontinent. To je do sada samo uspelo legendarnoj nemačkoj skakačici Hajke Dreklser, koja je to uradila od 1986. do 1988, i to kada su se šampionati Evrope održavali svake godine.\nInače, Ivana Španović u veoma dobrom raspoloženju dočekuje nadmetanje u Škotskoj, pošto je na prethodna dva takmičenja lagano oduvala konkurenciju. Naime, najpre je bila najbolja na mitingu u Birmingemu, gde je prošle godine osvojila svetsko zlato, da bi idealnu uvertiru pred Evropsko prvenstvo napravila pobedom na "Serbian openu".\nIvana će u pohod na najsjajnije odličje krenuti u subotu (11 sati), kada su na programu kvalifikacije u skoku udalj, dok će se finale održati u nedelju od 19 sati.


Mlade snage iznijele teret: Kuriozitet koji se ne pamti na Koševu i prvijenac Šabanovića – Sport Centar Mlade snage iznijele teret: Kuriozitet koji se ne pamti na Koševu i prvijenac Šabanovića – Sport Centar\nSarajevo je u 10. kolu Premijer lige pružilo sjajnu partiju na gostovanju protiv Krupe ostvarivši ubjedljivu pobjedu rezultatom 1:4, a bordo pristalice posebno raduje kuriozitet vezan za zadnju liniju, kao i prvijenac talentovanog Halida Šabanovića.\nNaime, u početnom sastavu, kompletnu odbranu Sarajeva činili su mahom fudbaleri koji su ponikli na Koševu, što je kuriozitet kojeg se teško mogu sjetiti i najstariji navijači bordo tima.\nGolman Vladan Kovačević, desni bek Halid Šabanović, stoper Nihad Mujakić i lijevi bek Selmir Pidro izdanci su Akademije FK Sarajevo, dok je drugi stoper, Amer Dupovac nešto stariji, ali i on je prošao omladinski pogon kluba sa Koševa.\nKada se tome doda da je trener Musemić u nastavku šansu ukazao još dvojici Akademaca Ševkiji Resiću i Numanu Kurdiću, jasno je da su praktično mlade snage Sarajeva iznijele na plećima ovaj veoma važan meč u kojem su upisana tri jako bitna boda.\nOsim toga, svoj prvijenac u bordo dresu postigao je i Halid Šabanović, talentovani desni bek koji je i u prethodnim mečevima bio jako zapažen sa nekoliko asistencija, a svoj ofanzivni potencijal danas je krunisao i pogotkom, te na Koševu itekako imaju razloga za zadovoljstvo nakon ovoga susreta.\nVeć počeo trenirati s ekipom: Joachim Adukor ima novi klub\nFudbaleri Sarajeva nastavili trenirati, Ćosić govorio o Partizaniju i uvjetima u Sloveniji\nSarajevo u prvom pripremnom meču u Sloveniji ubjedljivo nadigralo albanskog prvaka\nAutor: Haris HALVADŽIJA, jun 23, 2019\nProtivnik po mjeri: Sarajevo danas igra prvi kontrolni meč na pripremama u Sloveniji